बलिया में काव्य-गोष्ठी – Anjoria\nसभा समारोह साहित्य\nबलिया में काव्य-गोष्ठी\nअक्टूबर 29, 2012 काव्य-गोष्ठी\n(फोटो में बाँए से शंभूनाथ उपाध्याय, डा॰ श्रीराम सिंह, शशि प्रेमदेव, डा॰ अशोक द्विवेदी, डा॰ भगवती प्रसाद द्विवेदी, शिवजी पाण्डेय रसराज, कन्हैया पाण्डेय, रमेशचन्द्र श्रीवास्तव, डा॰ शत्रुघ्न पाण्डेय, रामेश्वर सिंह, त्रिभुवन प्रसाद सिंह प्रीतम, हीरा लाल हीरा, मुनेश्वर सिंह भू॰पू॰प्राचार्य)\nकातिक महीना आ शरद पूर्णिमा के अगवानी में विश्व भोजपुरी सम्मेलन के बलिया इकाई के, बेदुआ मुहल्ला के अमरनाथ सिंह एडवोकेट का मकान पर आयोजित, काव्य गोष्ठी में भोजपुरी के उत्कृष्ट सिरजनशीलता के झलक देखे के मिलल. शिवजी पाण्डेय ‘रसराज’ के सरस्वती वंदना का बाद उनहीं के गीत ‘आगि अउर पानी में / सुधि के निसानी में / ढूंढे मन जिनिगी के कविता कहानी में/’ से शुरुआत भइल त फेर एक से एक ‘फ्री वर्स’, गजल आ गीतन से माहौल कबो गम्हीर, कबो करुण होत चलि गइल.\nसमय-संदर्भ आ सामाजिक परिवेश में कवि के चिन्ता आ बेचैनी सिरजन के प्रेरक होले त कवि के निरपेक्ष दृष्टि ओके ‘लोकहित’ आ ‘लोकचिन्ता’ से जोरेले. एही के उजागर करत डा॰ अशोक द्विवेदी आ डा॰ भगवती प्रसाद द्विवेदी के कुछ कविता लोगन के बरबसे बाह बाह करे पे पजबूर कइलस.\nजियल कठिन चिरई चुरुंग के / गरहन लागल डाढ़ि पात पर !\nतुहीं बतावऽ जागीं कबले, केकरा खातिर, रात रात भर !\nकेकरा खातिर जगल कबीरा / केकरा धुन में जोगिन मीरा\nकेकरा मंगल खातिर तुलसी, “मानस” रचलें सहि सहि पीरा\nजोति जरवलें भीतर बाहर / अपना कवना हीत नात पर ?\nएही क्रम में भगवती प्रसाद जी के गजल के कुछ शेर बेहद ‘अपील’ कइलस –\nचाह बहुत बा राहे नइखे / कतनो पँवरीं, थाहे नइखे.\nकुम्हिलाइल सिरिजन के बिरवा, लहलह पतई काँहे नइखे.\nडा॰ शत्रुघ्न पाण्डेय राष्ट्रमाता के प्रतीक बना के ओकरा ओह दारुन वेदना के चित्रित करुवन, जवना में ओकरे जामल लड़िका ओके आजु नोचत खसोटत बाड़न स – “ए बाबू, कतना करबऽ हमार फजिहतिया”. बदलत समय में गाँव आ ओकर समूचा परिवेश बदल रहल बा आ ई बदलाव सबसे पहिल सांस्कृतिक चेतना आ मूल्यन के खा रहल बा. एही के उजागर करत हीरालाल ‘हीरा’ के गीत बहुत सराहल गइल\nअब मुँड़ेर ना कागा उचरे, ना देला संदेश\nगौरइया अँगना ना फुदुके, बदलि गइल परिवेश.\nकन्हैया पाण्डेय श्रमजीवी वर्ग के ओह जागरण के उजागर करुवन जवन शोषक वर्ग के खुला चुनौती देत बा -\nना भईया ! अब ई ना होई !\nगटकऽ ले के हक हमार तूँ\nहम छछनी छीछियाईं\nतूँ सूतऽ गद्दा मसनद पर\nहम भुइंयाँ लोटियाईं !\nशशि प्रेमदेव, रामेश्वर सिंह, त्रिभुवन प्रसाद सिंह प्रीतम, रमेशचन्द आदि कवियन के गीत, गजल आ फ्री वर्स सुनि के श्रोता लोग भाव विभोर हो गइल.\nकाव्य गोष्ठी के संचालन डा॰ शत्रुघ्न पाण्डेय आ अध्यक्षता शंभुनाथ उपाध्याय कइलन. एह सार्थक कवि गोष्ठी का बाद अंत में डा॰ श्रीराम सिंह आइल कवि आ प्रबुद्ध लोग के धन्यवाद दिहलन.\nअप्रवासी भारतीय दिवस में भोजपुरी भाषा के प्रतिनिधि रहीहें रवि किशन


11 जुलाई से बिहार आ झारखण्ड में रिलीज हो गइल ‘सजना मंगिया सजाई द हमार’ – Anjoria\nबेटी कवनो शाप ना होले के नारा बुलंद करे आ महिला समाज के सम्मान बढ़ावे ला बनावल निर्माता हलचल सिंह के समहर पारिवारिक फिलिम ‘सजना मंगिया सजाई द हमार’ के सेंसर बोर्ड से ‘यू’ सर्टिफिकेट मिलल बा. एह फिलिम के 11 जुलाई से बिहार आ झारखंड में रिलीज क दिहल गइल बा.\nमहेन्द्र प्रसाद के दमदार किरदार मे बालेश्वर सिंह.\nएह फिलिम में महेन्द्र प्रसाद के दमदार किरदार में नजर आइल बाड़न बालेश्वर सिंह. अपना असल जिनिगी में सीधा साधा आ नीक विचार वाला बालेश्वर परदा पर ओतने खतरनाक नजर आवेलन. महेन्द्र प्रसाद गाँव के एगो दबंग ह. फिलिम में बालेश्वर सिंह के एक से बढ़ के एक धांसू संवाद सुने के मिलत बा.\nभोजपुरी सिनेमा के ग्लैमर क्वीन अर्चना सिंह आजु कवनो परिचय के मोहताज नइखी. एह फिलिम में अर्चना सिंह मुख्य भूमिका में बाड़ी. अर्चना सिंह के कुछ आउरीओ फिलिम जल्दिए रिलीज होखे वाली बाड़ी सँ.\nफिलिम ‘सजना मंगिया सजाई द हमार’ के निर्माता हलचल सिंह, लेखक निर्देशक ओम प्रकाश यादव (ओम जी ), कार्यकारी निर्माता डॉ. कुलदीप सिंह, गीतकार राकेश निराला अउर कन्हैया कुशवाहा, संगीतकार राकेश निराला, छायांकन विनोद के शर्मा, नृत्य निर्देशक मयंक अशोक अउर गणेश के सपना, संकलनकर्ता कुणाल प्रभु हउवें.\nमुख्य कलाकारन में अरविन्द अकेला ‘कल्लू’, नेहा श्री, रविराज दीपू, अर्चना सिंह, मनोज टाईगर, बालेश्वर सिंह, सी पी भट्ट, शफीक रंगरेज़, प्रीति सिंह, अमित कुमार, जावेद रहमान, उमेश सिंह, सुनीता शर्मा, चन्दन कश्यप आ सुरेन्द्र पाल रह बाड़न.\nPrevious Post: ‘नगीना ‘ के सेट पर संभावना सेठ घाहिल\nNext Post: गीतांजली शर्मा के प्यार में पागल मनोज द्विवेदी


बिधायक, छठवीं दिल्ली बिधान सभा\nजल, पर्यटन, संस्कृति, कला & भाषा आ गुरुद्वारा चुनाव मंत्री\nकरावल नगर सीट\n(1980-11-13) 13 नवंबर 1980 (उमिर 40)\nकपिल मिश्रा भारत की दिल्ली राज्य की करावल नगर सीट से आम आदमी पार्टी के पूर्व विधायक आ दिल्ली राज्य सरकार में जल मंत्री बाने। 2015 की चुनावन में ई अपना बिपक्षी उमेदवार के 44,431 वोटन की अंतर से हरा के चुनल गइल रहलें।\nमई 2017 में कपिल मिश्र, आम आदमी पार्टी के नेता आ मुखिया अरविंद केजरीवाल पर आरोप लगवलें कि पार्टी के नेता लोग चंदा के रकम के हेराफेरी कइले बा। जनता से आ चुनाव आयोग से जानकारी छिपावल गइल बा आ छोटहन कंपनी सब के साथ मिल के "मनी लाउन्ड्रिंग" कइल गइल बा। एकरा से पहिले ऊ केजरीवाल पर दू करोड़ रूपया लेवे के आरोप लगवले रहलें आ दावा कइलेन की ई लेनदेन उनके आँखी के सोझा भइल।\n14 मई के एक ठो प्रेस कान्फ्रेंस में आप पार्टी आ केजरीवाल पर आरोप लगावत समय मिश्रा बेहोश हो गइलें। बीबीसी के रपट के मोताबिक उनके आरोप रहल की चंदा में कुल 45 करोड़ के रकम एकट्ठा भइल, जबकि वेबसाइट पर खाली 19 करोड़ देखावल गइल।\n↑ "दिल्ली के पूर्व मंत्री कपिल मिश्रा के बयान के बाद आम आदमी पार्टी में मचल बवाल……". Bhojpuriya Byar. 2017-05-07. पहुँचतिथी 2017-05-15.\n↑ 2.0 2.1 "'आप' पर संगीन आरोप लगाते बेहोश हुए कपिल मिश्रा - BBC हिंदी". Bbc.com. 1970-01-01. पहुँचतिथी 2017-05-15.\n"https://bh.wikipedia.org/w/index.php?title=कपिल_मिश्रा&oldid=679497" से लिहल गइल\nदिल्ली के राजनीतिक नेता\nदिल्ली के विधायक, 2015–\nएह पन्ना पर आखिरी बेर संपादन9सितंबर 2020 के 20:16 बजे भइल रहल।


नाम में का धइल बा : बाति के बतंगड़ – 20 – Anjoria\nजनवरी 1, 2017 नाम में का धइल बा, बाति के बतंगड़\nनाम में का धइल बा. नाम कुछऊओ होखे, काम बढ़िया रहल त नाम होईये जाई आ काम खराब हो गइल त सगरी बनलो नाम खराब हो जाए से बचावल ना जा सकी. अलग बाति बा कि कई बेर कुछ लोग के लागेला नेकनेम ना त बदनामे सही, नमवा त हो जाई. आ कई बेर कुकर्मियनो के नाम सगरी दुनिया जान जाले.\nनाम के अउरो एगो खासियत होले कि नाम चलि जाव त ऊ संज्ञा से बदल के विशेषण हो जाले. टटका में केजरीवाल आ मोदी एकर सबले मजगर नमूना का रूप में देखल जा सकेला. एह लोगन के बड़का गुण-अवगुण के राखेवाला के एह विशेषणन से नवाजल जा सकेला. बाकि नाम के चरचा पर आगे बढ़ला से पहिले कुछ अउर नाम-चरचा क लीहल जाव.\nकुछ नाम अइसन बदनाम हो जाली सँ कि फेर केहु ओह नाम के इस्तेमाल ना कइल चाहे. जइसे कि रावण, जयचन्द, विभीषण, दुर्योधन वगैरह. शकुनी, द्रोपदी, कुन्ती, नारद जइसन नाम एह चलते सुने के मिल जाला कि एह लोग में कुछ गुण सराहे जोग रहल भा मानल गइल कि एह लोग के अवगुण से बेसी दमदार कुछ गुण ओह अवगुणन पर परदा डाल दिहलसि.\nअपना देश आ समाज में कुछ अइसनो नीति चलावे-बनावे वाला लोग रहल कि हमलावर आ आतंकी अत्याचारियन के नाम नवाजे जोग मान लीहल गइल. सिकन्दर, बाबर, अकबर, औरंगजेब, टीपू सुल्तान जइसन हमलावरन भा आतताइयन के महान बना दीहल गइल बाकि महाराणा प्रताप, राणा सांगा, कृष्णदेव राय जइसन लोगन के ओतना सम्मान ना दीहल गइल जतना के ऊ लोग हकदार रहल. जब विदेशी हमलावरन का सोझा देश के राजा हारत जात रहलें त विजयनगर के राजा कृष्णदेव राय आखिरी राजा रहलन जवन एह मुगल हमलावरन के राह में सबले बड़ बाधा बनि के खड़ा रहि गइल रहुवे. देश में अकबर आ औरंगजेब का नाम प बहुते कुछ मिल जाई बाकि राजा कृष्णदेव राय का नाम प एगो गलियो ना मिली कवनो शहर में.\nहद त ई रहल कि एह विदेशी हमलावरन के चरचा भइबो कइल त मुगल हमलावर कहि के, मुसलमान हमलावर कहि के ना. जबकि ई सगरी हमलावर कवनो कसर ना छोड़लें कि एह देश से हिन्दुवन के नामोनिशान मेटा दीहल जाव. ओहनी के लूटल गिरावल मन्दिरन प आजुवो मस्जिदन के मौजूदगी हिन्दुवन के रिगावे ला बचा के राखल गइल बा. अब एह माहौल में केहू अपना बेटा के नाम तैमूर राखो भा कैमूर एह पर विवाद ना उठा के ओह मानसिकता पर चिन्ता करे के चाहीं जवना चलते केहु अपना बचवन के नाम अइसनका लोग पर राखत बा.\nएगो समुदाय के अपराधीओ मराव त बखेड़ा खड़ा क दीहल जाई बाकि दोसरा समुदाय के निर्दोषो प होखे वाला अत्याचारन के अनदेखी क दीहल जाई. मीडिया ओकरा के चरचा जोग ना माने. आ अगर कवनो चैनल एह अत्याचार के देखावे बतावे के जुर्रत क लेव त ओकरा के निशाना प ले लीहल जाई. अलग बाति बा कि एही दोगलपन का चलते उपजल आक्रोश आजु देश के राजनीति के धारा आ धार दुनू बदल दीहले बा. केजरीवालन के कारनामा बहुते क्रान्तिकारी मान लीहल जाले बाकि मोदियन के हर काम के चोईंटा-चोईंटा नोच के देखल जाला कि कहीं त कवनो खोट मिल जाव.\nकुछ दुलरूआ बबुअन के केजरीवाल के – ढेला मार भाग चल – वाला रणनीति के नकल करे के कोशिश देखि के बुझाला कि काश ओकनी के केहु बता पाइत कि नकलो करे ला अकल के जरूरत होला. दोसरा तरफ अपना के सबले बड़का तीरंदाज माने वाला लोग गलतफहमी पाल लेला कि देश उनके भरोसे चलता. नेहरू जी मर गइलन, पटेलो जी मर गइलन आ अइसनका में उनुको तबियत खराब हो गइल त देश के का होखी. अब अइसन चिन्ता में डूबल लोगन के असलियत जनतो बूझे लागल बिया, एह लोग के बड़का चिन्ता आजु का दिने इहे होखल जाल बा.


आदि शक्ति इंटरटेनमेंट के अगिला परोसा ‘प्यार मोहब्बत जिंदाबाद’ – Anjoria\nआदि शक्ति इंटरटेनमेंट के अगिला परोसा ‘प्यार मोहब्बत जिंदाबाद’\nदुनिया के मशहूर पखावज वादक दुर्गा प्रसाद मजूमदार के कंपनी आदि शक्ति इंटरटेनमेंट आ बाबा बैजनाथ फिल्म्स के भोजपुरी फिल्म ‘प्यार मोहब्बत जिंदाबाद’ के एह घरी हिमाचल प्रदेश में चलत बा. एकर निर्माता हउवें गीतकार आ विधायक विनय बिहारी आ फिलिम के खास जोड़ी भोजपुरी सुपर स्टार पवन सिंह आ सुपर अदाकारा पाखी हेगड़े के बा.\nसिनेमा भोजपुरी में आदि शक्ति इंटरटेनमेंट के नाम बहुते अदब से लिहल जाला. ई कंपनी एक ले बढ़ के एक फिलिम दिहले बिया.


भोजपुरी: सातु के सोन्ह सवाद आ सत्यों, पढ़ीं का बा एकर दास्तान - i7 News\nHome Pradesh Uttar Pradesh भोजपुरी: सातु के सोन्ह सवाद आ सत्यों, पढ़ीं का बा एकर दास्तान\nहरेक साल बेगर कवनो फेरबदल आ बदलाव के चौदह अप्रैल के दिन भूत दर्शन परब का रूप में मनावल जाला। आजु का दिने भगवान भास्कर मर्द राशि में दाखिल होलन। एह से तिलक, बियाह, जनेव वगैरह के शुभ मुहूर्त शुरू हो जाला आ अशुभ सूचक खरवांस खाम हो जाला। बाकिर एह शुभ बदलाव के जसन व्हिम-व्हिम के व्यंजन आलाप बनाके ना कइल जाला। आजु के दिन त सातू के महातम के दिन ह। एकरो एगो वैज्ञानिक कारन बा। मीन से मकर में आइल शुरुज के तासीर में तपिस आ जाला आ ऊ धरती पर अंगार बरिसावल शुरू क। देलन। ओह पर्याप्त तन के तोड़ हऽ सातु।\nएकरा जरि में बा कुदरत से मिलल नवान्न के पूजन आ सेवन।\nरबी के फसिल में दलहन के महत्वपूर्ण भूमिका होला। ओहू में बहुउँती होखेला बूंट (चना)। बूंट के साग, कचरी, घुघुनी, होरहा का बाद जब पाकल फसिल कटाइला, दवंइला पर अनाज घेरे आवेला, त बुंट, जौ, लेआरी के घोनसारी में भूंजय समतजेरा सातु पिसाला। बगिया से आम के टिकोड़े तूरिके आवेला। पिआजुओ कोड़ाके नए-नए घर में आ गइल रहेला।\nफेरु आम के चटनी आ पिआज़ का संगें सातू सानिके खाए के सवाद के का कहनाे के! लिबरी घोरीं, पिंड़ी गटकीं भा घोरुआ बनाके पिउ, एकरा ठढा तासीर के का कहनाे के! सातु खियाला पर खूब पियासिओगेसी आ पानी पीत रहिबो, त लूला नागेइ। आम के पकाके पन्नो बनाके गरमी से निजात पा सकेनीं आ बगली में पिआज़ो रा राणे गरमात मौसम से मुकबिला कऽ संभवनीं।\nबाकिर सत की खोज के सातू अइसहीं ना खाइल जाला। पहिल होत फजीरे गंगा में भा अउर गाँव की नदी, पोखरा, कुंड में नहाके शुरुजदेव के जलाशयल जाला, फेरु नवका गूर, घीव में जौ के सातु मीरिक भगवान भगवान भास्कर आ ग्रामदेवता की पूजा पूजा जा रही है। गरीब-गुरबा आ ज़रूरतमंद के दान -दछिना दियाला.ओकरा बाद जाके सातू, आम के चटनी आ पिआज़ के नेवान कइल जाला।\nसातु के गंवई जनजीवन से चोली-दामन के नेह-नाता होला। सत और नाभि सातु के महिमा बन्द के दिन होला। किछु साल पहिले नवहि लोगन में ई गीतिओ खूब मसला भइल रहे-\nबलिया जाइहिया, हम लेले जाइहऽ\nकोरा में बियाठीक\nसतुअवा गुलाअइहऽ हो करेजौ!\nनवान्न बूंट आ ओकरा से बनल दाल आ सातु के सवाद का कबो भुलाईल जा सकेला? एकरा दाल से बनल दलपूरी के नॉन लेते मुंह में पानी आ जाला। सातु के गुन के त बखान कइले ना हो सके-\nतोर गुन गूथिभूमि!\nभोजपुरियन के पहिचान लिट्टी-चोखा से होला, जवन फुटेहरी का रूप में देस-दुनिया में सराहल जाला। अगर तवा पर बनाईं, त सातू भरल मकुनी कहाई। किछु लोग भोजपुरिया समाज के सातूखोर कहिके रिगावेला, बाकिर इहे सातूखोर हर जगहा\nआपन बल-बेंवत-हुनर के सपने देखाके सैम केहू के नतमस्तक कऽ देलन। आजु काल्ह पेट के तमाम बेरी, गैस्ट्रिक, चीनिया रोग में राम बान इलाज सातू के घोरल लस्सी से होला।\nसोचीं, पुरनकी पीढ़ी कथान निफिकिर होके जात्रा पर निकल जात रही ।बस, कान्ह प झुलत रही गमछी में सातू। जहन्न् भूख भूखि लागत, इनार-पोखरा भा चांपाकल का लगे बइठिके गमछिए में सातु सना जात आ रहे एक ही भर पानी पीके कवन गांछ का नीचे गमछे बिछे सुइत रहे। अगर गमछी में सातू कंकट खा हवा बहेगे आ किछु सातु उधिया जाऊ, त लोग हंसी करत ओके पितरन के चढ़ा देउ। फेरु त ई कहाउत मसला हो गइल-‘उधियाल सातू\nपितरन के! ‘\nसत और खुशहाली के परब ह। एह में नमन आ आभार परगट कइल जाला-प्रकृति का प्रति, नदी-ताल-पोखरा का प्रति, भगवान भास्कर का प्रति, धरती माई का प्रति आ अनाज उपजावे किसान-मजूर का प्रति।\nशुभ के सिरीगनेस के प्रस्थान बिंदु हत्था, जवन सरधा भाव के सूचक होला आ ई निकृष्टतो में आनंद आ पौष्टिकता के भान करावेला। परंपरा आ लोकसंस्कृति के जियार थाती हत्था, जवना के अपना आ जोगा के सामाजिक समरसता के सहज-सरल रूप आउर हरदम बनावटीपन से दूर जमीनी जुड़ाव के संकलप लिहल जा सकला। (लेखक भगवती प्रसाद द्विवेदी वरिष्ठ साहित्यकार हैं)\nPrevious articleवित्त मंत्रालय: सार्वजनिक प्रस्ताव के जरिए कोरोना काल में भी दोगुना जुटाया पैसा\nNext articleयूपी पंचायत चुनव: चंदौली की छात्रा कामना ने दिग्गजों को दी चुनौती, जिला पंचायत सदस्य के लिए भरत अखाड़ा


अब भोजपुरीओ के आपन मूवी चैनल ‘ऑस्कर मूवीज भोजपुरी’ – Anjoria\nभोजपुरी फिलिमन के प्रसारण ला समर्पित 24 घंटा के चैनल आस्कर मूवीज भोजपुरी के शुरूआत हो गइल बा जवना पर दिन रात कबहियों भोजपुरी फिलिमन के देखल जा सकेला.\nजी सिनेमा, स्टार गोल्ड, सेटमैक्स आ फिल्मी चैनल के तर्ज पर अब भोजपुरीओ के 24 घंटा चले वाला भोजपुरी मूवी चैनल शुरू हो गइल बा. ऑस्कर मीडिया प्रा०लि० के एह चैनल के उद्घाटन प्रसार भारती के सी.ई.ओ. रहल बी.एस. लाली बटन दबा के कइलन. एह मीका पर काशी विश्वनाथ मंदिर के मुख्य पुजारी श्रीकांत मिश्रा विधिवत पुजन अर्चन कइले.\nऑस्कर मीडिया के वाईस प्रेसिडंट आनंद सिंह के कहना बा कि बिहार यू.पी., झारखंड क संगही पंजाब, उड़ीसा, बंगाल आ महानगर मुम्बई, कोलकता, दिल्ली में 24 करोड़ भोजपुरिया लोग बा आ एह चैनल के ध्येय एही लोगन के साफ सूथर मनोरंजन देबे के बा.


बड़की माई – भोजपुरी साहित्य सरिता\nए बबुआ काल्ह जवन बाजारी से चीनी ले आइल रहस नु ओहमें हतना कम बा , बड़की माई तपेसर के हाथ में एगो झिटिका पकड़ा के कहली । बड़की माई त का सोचतारू हम चिनिया खा गइल बानी , अरे ना रे मटिलागाना बनिया नु डंडी मरले बा जाके ओकरा से देखइहे आगे से बरोबर दीही। आ फिर ओसहीं हो जाई त का करबु । ना नु होई ओकरा से लेबे से पहिले इयाद दिला दिहे कि पिछला बेर कम देले रह एह बेर ठीक से जोखिह ।\nफिर दोसरा बेर बड़की माई पा भर सूजी मंगवले रही ले आके दे देनी आ देखे लगनी आज केतना बड़ झिंटिका आवत बा , पहिले त एक किलो रहे आज पा भर में केतना कम बा।इ सोचते रहीं तले बड़की माई आ गइली फेर से हाथ में झिटिका रहे बाकि एह बे छोट रहे ।आवते कहली ओकरा से ना कहले रहस कि पिछला बे कम जोखले रहे, फेर एह बे कम देले बा । हमा समझ में ना आवे कि जवना दोकान पो ग्राहकन के भीड़ लागल रहेला उ कम जोखके आपन धंधा काहें चौपट करी। बाकी बड़की माई अपना उसूल के पक्का कम बा त बा उनका त बाजारे जायेके ना रहे आ हम जानत रहीं कि दोकानदार सही वजन देले बा । हम टोल पड़ोस में सिधावा लइका गिनात रहीं आ सभे हमरा पो विसवास करत रहे , बाकी तनी भुलक्कड़ रहीं केहु चिठ्ठी डाले के देत रहे त पंद्रह दिन त हमरा किताब में रहत रहे फेर इयाद परला पो लेटर बक्स में डालात रहे। एह बेर बड़की माई के जरूरत रहे एक किलो दाल के त हम दोकान प से एक किलो सौ ग्राम दाल लेके अइनी आ बड़की माई के दे के उनका झिटिका के इंतजार करे लगनी , बाकी एह बेर झिटिका ना आइल। बड़की माई हमरा के बधाई देबे खातिर अइली का कहली , देख त बोलला पो ठीक से जोखले बा नु एह बे डंडी नइखे मरले तनीमनी नवते देले बा । हम खुश होके कहनी कि इ कइसे हो गइल बड़की माई तनि हमहुँ देखतीं, बड़की माई अपना घरे हमरा के ले गइली आ बड़का तरजुई निकलली जवना पो धान के ढ़ेरी तउलात रहे ओह पर एक किलो आ पा भर तउलत रही। हमरा के देखाके कहली देख तनि नवते देले बा , फिर हम थोड़ा थोड़ा निकाले लगनी सौ ग्राम निकाल देनी त बड़की माई कहली कि देख एहबार एतना जादा देले बा । तें पहिले ओकरा के हड़कवले रहिते त नतिया कम ना नु दिहित।हमरा बुझा गइल कहनी बड़की माई इ राउर तरजुई ढ़ेरी तउले वाला ह एह पो सौ डेढ़ सौ ग्राम के कम बेसी पता ना चली देख हम दाल सौ ग्राम जादा ले आइल रहीं आ हई देखीं उहे सौ ग्रामवा निकाल देले बानी अब त ठीक बा नु । त इ हमरा से पहिले काहें ना कहले हा |\nसुन्दर सुभूमि भईया भारत के देशवा ……. इ कालजयी गीत हम उनके मुँह से पहिला बार सुनले रहीं ओह समय हमरा गीत के मतलब ना बुझात रहे | लरिकाईं के अधिका समय बड़की माई के संगे बितत रहे , काहें से कि उनका व्यक्तित्व में एगो खिंचाव रहे आ सबसे जाता उ हमरे पो बहुत विश्वास करत रही कवनो काम उ दोसरा से ना कहत रही| बड़का बाबूजी के मरला के बाद उ घर में अकेल हीं रहत रही, उनका देह से एगो लइकी रही जेकर बियाह बहुत प्रतिष्ठित घर में भइल रहे जीजाजी यूनिवरसिटी के एगो उच्च पद पर आसीन रहस | बड़की माई से मिले खातिर अकसरहाँ लोग आवत रहे त हमरो खेले के संघतिया घर हीं मिलजात रहन, एक बेर बड़की माई के छोटका नाती के माउथ आर्गन खेलवना बाजत ना रहे त हमरा से कहली बबुआ एकरा के बना दे, उनका हमरा पो एतना विश्वास रहे| हम माउथ आर्गन पुरा खोल देनी पर कतहीं गीत गावे वाला ना लउकल त हार थाक के फिर से कस देनी | अब जवनो फुं फुं करत रहे उहो बंद हो गइल | आही बबुआ जवनो तनी बाजत रहे उ हो बंद क देलस तोरा से ना होखेवाला रहे त काहें खोलले हा बड़की माई खिसिआ के कहली बाकि उनका बात के हमरा दुख ना लागल आ काहें लागी गलती जे हमार रहे हमरा बिना जनले सुनले ना खोलेके चाहत रहे बाकि उनकर प्यार हमरा से नु काम करवावत रहे|\nउ अपना घर में अकेल हीं रहत रही एह से कवनो बेरा उनका भीरी जाये में हमरा तकलीफ ना होत रहे , घर में चारो ओर देवाल पो भगवान के फोटो लागल रहे उनकर घर घर ना एगो मंदिर रहे आ ओह मंदिर में बड़की माई जियत मूर्ति रही | रोज सुबह केतीन बजे से भजन गावे के शुरू करीहन त जबले चिरईं ना बोलिहन स कार्यक्रम बंद ना होत रहे| निंद में जब उनकर भजन आ निर्गुन के आवाज कान में पड़त रहे त सुतले सुतल समाधी लाग जात रहे, माई हमार डांटत रही कि भिनुसार हो गइल आ अबहीं ले सुतल बाड़े , बाकि उ काजानस कि हम बड़की माई के साथ हीं तीने बजे से जागल बानी खाली शरीर खटी पो बा मन त बड़की माई के साथे भजन में मगन बा | आज बड़की माई नइखी बाकी अाजो रोज हमरा के तीन बजे जगा देली तन विस्तर पर रहेला मन भाव में बहेला |\nकन्हैया तिवारी “रसिक”\nकहानीकन्हैया तिवारी “रसिक”, भोजपुरी कहानी\nपियार के समुंदर के अरारी पर\nप्रगतिशीलता इहे होला का ?\n“Ravi sir, there isaletter for you” “रवि सर, तहरा खातिर चिठ्ठी बा” कहत चपरासी...\nगोधन कुटा गईल रहे,लोग बियाह-शादी के रिश्ता खातिर आवे-जाय लागल रहे।रघुनाथ के भी आपन बेटी के...


सेना का बंकर का बीच केहू हमसे जीत ना पाई के शूटिंग – Anjoria\nसेना का बंकर का बीच केहू हमसे जीत ना पाई के शूटिंग\nJuly 14, 2011 Editor मनोरंजन 0\nओह दिन जब मीडिया वालन के एगो दल मुंबई का चांदीवली स्टूडियो चहुँपल त ओहिजा का गार्डन में बनल सेना के तंबु, तोप, आ ट्रेनिंग सेण्टर का बीच होखे वाला शूटिंग के तइयारी देख के लागल कि जेपीदत्ता जइसन कवनो बड़हन फिल्म मेकर के बोर्डर जइसन कवनो फिल्म के शूटिंग देखे चहुँपल बानी जा. सेना के जाबांजी देखल अपना आपे में रोमांचक होला से हमनी सभे एह रोमांच के अनुभूति लेबे खातिर तईयार हो गइनी जा.\nओह समय शाहबाज खान आ अरुण बख्शी के छोड़ सभे सेना के वरदी पहिरले रहे. स्टूडियो में डैम का नगीचे शूटिंग होत रहे जहाँ बदमाशन के जेलखाना बनल रहे जवना में फिल्म के सगरी स्टार बंद रहले. कुछ गुण्डा अयाज खान के पीटत ले अइले आ डायलाग शुरु भइल..\nअयाज खान के भीतर अइला पर सेनो के लोग अयाज के पिटाई करे लागत बा त रविकिशन ओकरा के छोड़ावत बाड़न.\nसुशील सिंह – आ गइल गद्दार !\nराजीव दिनकर – एका मारा !\nरविकिशन – ना, ना ए के मत मारा ई गद्दार ना हऽ. ई त हमनिये के आदमी ह जे जासूस बनि के दुश्मन से मिलल रहे आ हमहन के एक एक जानकारी देत रहल,\nडायलाग खतम होखते शाहबाज खान चँउक जात बा  अच्छा त, ई गद्दार ह. ए के बाहर निकाला. ए के हम सजा देब.\nकुछ गुण्डा अयाज के बाहर निकाल के शाहबाज खान का हवाले कर देत बाड़न आ शॉट ओके हो जात बा. निर्देशक एम आई राज का चेहरा पर संतुष्टि साफे झलकत रहे.\nशूटिंग से खाली भइला का बाद रवि किशन कहले कि शूटिंग का दौरान ऊ सीन में डूब जाले तबहिये रिजल्ट मिल पावेला. आखिर हमनी के तीन घंटा दर्शकन के सीट पर बन्हले राखे होला. निर्देशक एम आई राज फिल्म का बारे में बतावत कहले कि एह देश भक्ति वाली फिल्म में रवि किशन फौज के कमांडर ह जे देश के दुश्मनन से लड़े खातिर गाँव वालन के एगो फौज बनावत बा. रिंकू घोष सेना के कर्नल के बेटी हई जे रवि किशन से प्यार करे लागत बाड़ी. बाद में उहो रवि किशन का मिशन में शामिल हो जात बाड़ी आ सभे मिल के दुश्मन के सफाया कर देत बा.\nगोरखपुर के डा॰ वजाहत करीम आ डा॰ सुरहित करीम के बनावल एह फिल्म केहू हमसे जीत ना पाईमें सुपर स्टार रविकिशन, रिंकू घोष, सुशील सिंह, मनोज टाईगर, मोहित घई, हितेन्द्र पाण्डे, प्रतिभा पांडे, स्वाति वर्मा, कोमल ढिल्लो, श्रीकंकणी, अयाज खान, अरुण बख्शी, दीपा ग्रेवाल, प्रमिला आ शाहबाज खान के मुख्य भूमिका बा.\n(स्रोत – शशिकान्त सिहं, रंजन सिन्हा)\nManoj Tiwari starts building Temple of Cricket\nज़िन्दगी बा त दर्दो मिली खुशियो मिली – मनोज तिवारी


‘रिहाई’ के पहिला झलक दर्शकन में क्रेज बढ़ा दिहलसि – Anjoria\nसिनेमा भोजपुरी के गरम लिट्टी बनल फिलिम ‘रिहाई’ के पहिला झलक का जारी भइल कि सभका जुबान पर बस “रिहाई” ए के बात रह गइल. एह पहिला झलकी में आग से निकलत नायक आदित्य ओझा आ खलनायक संजय पांडे, अकबर नकवी अउर नायिका काजल राघवानी के मदमस्त कर देबे वाला लुक सभका भावत बा.\nनिर्देशक अजय ओझा के कहना बा कि ‘रिहाई’ वाकई भोजपुरी सिनेमा के नया ट्रैक पर ले आई. आ एकरो के दर्शक वइसहीं पसंद करीहें जइसे उनुका फिलिम ‘सुगना’ के कइले रहलें, ‘सुगना’ बनावे वाली कंपनी ब्राउन आई इंटरटेनमेंट प्रा.लि. अब यूनीक इंटरप्राइजेज संगे मिल के आपन अगिला फिलिम बनावत बिया ‘रिहाई’ जवना में फेरु एक बेर आदित्य ओझा के जलवा देखे के मिली, एकरो निर्देशक बाड़ें अजय के. ओझा जे एकर पटकथो लिखले बाड़न. संवाद आ कहानी नन्हें पांडे के लिखल बा.\nबतावल जात बा कि ‘रिहाई’ के कहानी ‘सुगना’ से बहुते अलगा बा आ पहिला बेर भोजपुरी दर्शक अइसन कहानी के रूबरू होखीहें. फिलिम के गीतकार हउवें फणिन्द्र राव आ संगीतकार गुणवंत सेन. एक्शन डायरेक्टर जीतू सिंह, कैमरा मैन फिरोज खान, नृत्य निर्देशक जे.डी.अउर ओमी.\nफिलिम ‘रिहाई’ में गेस्ट अपियरेंस में नजर अइहें भोजपुरी सुपर स्टार दिनेशलाल यादव ‘निरहुआ’ आ एह तरह पहिला बेर कवनो फिलिम में आदित्य ओझा आ निरहुआ एक संगे नजर अइहें. खलनायक के भूमिका में अकबर नकवी आ संजय पांडे बाड़ें. बाकी कलाकारन में संजय वर्मा, अयाज खान, प्रकाश जैस, सी.पी. भट्ट, श्रद्धा मिश्रा, गोविंद खत्री, रत्नेश, किशोर नादलस्कर, रजनिका गांगुली अउर रोशन सिंह के नाम बा. एह फिलिम के आयटम नम्बर में मोनालिसा बाड़ी.


गोरखपुर के जनरल मनोज पांडे संभरले थल सेना के कमान - खबर भोजपुरी\nGeneral Manoj Pande: अब इंजीनियर के हाथ में तीसरका सबसे बड़ फौज, जनरल मनोज पांडे संभरले इंडियन आर्मी के कमान\nजनरल मनोज पांडे सनिचर के जनरल एम.एम. नरवणे के सेवानिवृत्त होखला के बाद 29वां थलेसना प्रमुख के तौर पs पदभार संभार लेले। उप थलसेना प्रमुख के तौर पs सेवा दे चुकल जनरल पांडे बल के इंजीनियर कोर से सेना प्रमुख बने आला पहिला अधिकारी बन गइल बाड़े।\nएक फरवरी के थल सेना के उप-प्रमुख बने से पहिले उ थल सेना के पूर्वी कमान के नेतृत्व करत रहस। एह कमान पs सिक्किम आ अरुणाचल प्रदेश सेक्टर में वास्तविक नियंत्रण रेखा के रक्षा के जिम्मेदारी बा। जनरल पांडे नअइसन समे में थल सेना के कमान संभरले हs, जब भारत चीन आ पाकिस्तान से लागल सीमा पs चुनौती सहित असंख्य सुरक्षा चुनौतियन के सामना करे के पड़ रहल बा। सेना प्रमुख के रूप में, उनका थिएटर कमांड के तइयार करे के सरकार के योजना पs नौसेना आ वायु सेना के संगे समन्वय करे के होई।\nहेलीकॉप्टर दुर्घटना में बिपिन रावत के भइल रहे निधन\nभारत के पहिला प्रमुख रक्षा अध्यक्ष जनरल बिपिन रावत थिएटर कमांड तइयार करे पs काम करत रहस, जिनकर पिछिला साल दिसंबर में हेलीकॉप्टर दुर्घटना में निधन हो गइल रहे। सरकार अभी नया प्रमुख रक्षा अध्यक्ष नियुक्त नइखे कइले। लेफ्टिनेंट जनरल पांडे अपना करियर के दौरान अंडमान निकोबार कमान के प्रमुख के तौर पs काम कs चुकल बाड़े। अंडमान निकोबार कमान भारत में तीनों सेना के एकमात्र कमान हs।\nपांडे राष्ट्रीय रक्षा अकादमी के पूर्व छात्र हवे आ उनका के दिसंबर 1982 में कोर ऑफ इंजीनियर्स (द बॉम्बे सैपर्स) में सामिल कइल गइल रहे। ऊ अपना बेहतरीन करियर में कई अहम पदन पs काम कइले आ अलग-अलग इलाकन में आतंकवाद रोधी अभियान में भाग लेले. ऊ जम्मू कश्मीर में ऑपरेशन पराक्रम के दौरान नियंत्रण रेखा के लगे एगो इंजीनियर रेजिमेंट के कमान संभरले। एकरा अलावे ऊ पश्चिमी लद्दाख के ऊंचाई आला इलाकन में एगो पर्वतीय डिवीजन आ पूर्वोत्तर में एगो कोर के कमान संभरले।\n2474210cookie-checkगोरखपुर के जनरल मनोज पांडे संभरले थल सेना के कमानyes\nindian armyथल सेनामनोज पांडे


‘‘बीवी नं०-1’’ के शानदार ओपनिंग – Anjoria\nभोजपुरी सुपरस्टार निरहुआ आ हॉट गर्ल मोनालिसा अभिनीत भोजपुरी फिलिम ‘बीवी नं०-1’ पिछला शुक के बिहार के 70गो सिनेमाघरन में रिलीज भइल आ एकरा शानदार ओपनिंग मिलल बा. रिपोर्ट बा कि सगरी जगहा से हाउसफुल से डबल क्लेक्शन बटोराइल बा. कई जगहा त ई रिकार्ड बनवले बा.\nहँसी आ बढ़िया संगीत से भरल एह पारिवारिक मनोरंजक फिलिम के देखे ला मेहरारू आ लइकी सभ अपना पूरा परिवार संगे आवत बाड़ी. पहिला बेर निरहुआ के कइल कॉमेडी एह फिलिम में देखे के मिलत बा आ देखेवालन के ऊ किरदार बहुते पसन्द आवत बा. मोनालिसो के अभिनय के जम के सराहल जात बा.\nदपर्ण मूवीज के बैनर तले बनल निर्माता दिनेश अग्रवाल, सुनील जैन आ सुशील जैन के एह फिलिम के निर्देशक अजीत श्रीवास्तव बाड़ें. मुख्य भूमिका में निरहुआ, मोनालिसा, अपूर्वा बिष्ट, आशा तिवारी, अनुप अरोड़ा, रश्मि श्रीवास्तव, प्रकाश जैस आ संजय पाण्डेय बाड़े एह फिलिम में.


रिंकू घोष – Anjoria\nTag: रिंकू घोष\nअक्टूबर 9, 2014 Editor\nभोजपुरी के अव्वल अदाकारा रिंकू घोष के सगाई कुछ दिन पहिले ओमान में पेप्सीको कंपनी के एगो अधिकारी अभिजीत दत्ता राॅय का संगे हो गइल. एह खबर के पुष्टि उनकर…\nभोजपुरी सिनेमा के नंबर वन अदाकारा रिंकू घोष के जलवा एह घरी बिहार में खुब चलत बा. उनकर फिलिम ‘खून भरी मांग’ के दर्शक अपना सिर माथे ले लिहले बाड़े.…\nभोजपुरी सिनेमा के अवल्ल अदाकारा रिंकू घोष के फायर ब्रांड एक्शन देखे के मिले वाला बा फिलिम ‘औरत खिलौना नहीं’ में. फिलिम में मनोज तिवारी के नायिका के किरदार निभावत…\nमनोज तिवारी आ रिंकू घोष के जोड़ी फेरू बनल\nभोजपुरी मेगा स्टार आ भाजपा सांसद मनोज तिवारी अउर भोजपुरी सिनेमा के अव्वल अदाकारा रिंकू घोष के जोड़ी के भोजपुरिया दर्शक हमेशा पसंद कइले बाड़न. पहिला बेर ई जोड़ी सामने…\nजुलाई 9, 2014 Editor\nभोजपुरी सिनेमा के नंबर वन नायिका रिंकू घोष के चाहे वालन के तादाद हर जगहा बा. सीतामढ़ी में अपना फिलिम ‘नागपंचमी’ के शूटिंग करे चहुँपल रिंकू घोष के देखे ला…\nभोजपुरी सिनेमा के नंबर वन अदाकारा रिंकू घोष अब अउरी सेक्सी बन गइल बाड़ी. पिछला दिने ‘हथियार’ फिलिम के सेट पर जेही रिंकू घोष के देखल सभकर इहे कहना रहुवे.…


Khaile Nahi Puwa Bhola Kaile Dhuwa Dhuwa (Pramod Premi Yadav) Lyrics – Lyrics in Hindi\nKhaile Nahi Puwa Bhola Kaile Dhuwa Dhuwa (Pramod Premi Yadav) Lyrics\nKhaile Nahi Puwa Bhola Kaile Dhuwa Dhuwa Is Hit Bhojpuri Bolbum Song Sung By Pramod Premi Yadav & Priyanka Singh. This Song Is Written By Krishna Bedardi While Music Given By Arya Sharma. It’s Released By Sandhya Films Youtube Channel.\nKhaile Nahi Puwa Bhola Kaile Dhuwa Dhuwa\nछोड़ी के हई पुवा !\nकईले बानी धुआँ धुआँ !\nलेयावs तूर के बिया धतूर के\nआसरा पूरा करs भोला मजबूर के\nभोला मजबूर के ! भोला मजबूर के !\nअरे गांजा ताजा मिलत रहो ईहे करs दुआ\nभोला छोड़ी छोड़ी !\nऐ भोला छोड़ी के हई पुआ कईले बानी धुआँ धुआँ\nभोला छोड़ी के हई पुआ कईले बानी धुआँ धुआँ\nछोड़ी दs मीठा खट्टा मैदा आ बेसन आटा\nभांग ना पिए देबू काम ना करी माथा\nकाम ना करी माथा ! काम ना करी माथा !\nदेह में हानि करी बड़ी परेशानी करी\nदूध के दूध अउरी पानी के पानी करी\nकेतनो सेवन कईनी अबही कुछ नाही हुआ\nकृष्णा बेदर्दी प्रमोद हे शुभदयाल के\nजनि शिकायत करs अंखिया लाल के\nअंखिया लाल के ! अंखिया लाल के !\nकष्ट में रहतानी सुनी ऐ भोलादानी\nई लुफुत कुफुत कईलस काहे के धईले बानी\nरोवs जनि जाटा धोवs तबे होई भुवा\nChhodi Ke Hayi Puwa !\nKaile Bani Dhuwa Dhuwa !\nLeyawa Tur Ke Biya Dhatur Ke\nAasara Pura Kara Bhola Majbur Ke\nBhola Majbur Ke ! Bhola Majbur Ke !\nAre Ganja Taja Milat Raho Ehe Kara Duwa\nBhola Chhodi Chhodi !\nAe Bhola Chhodi Ke Hayi Puwa Kaile Bani Dhua Dhua\nBhola Chhodi Ke Hayi Puwa Kaile Bani Dhuwa Dhuwa\nChhodi Da Mitha Khatta Maida Aa Besan Aata\nBhang Na Piye Debu Kaam Na Kari Matha\nKaam Na Kari Matha ! Kaam Na Kari Matha !\nDeh Me Hani Kari Badi Pareshani Kari\nDudh Ke Dudh Auri Pani Pani Kari\nKetano Sewan Kaini Abahi Kuchh Nahi Huwa\nKrishna Bedardi Pramod He Shubh Dayal Ke\nJani Shikayat Kara Ankhiya Laal Ke\nAnkhiya Laal Ke ! Ankhiya Laal Ke !\nKasht Me Rahatani Suni Ae Bholadani\nE Lufut Kufut Kailas Kahe Ke Dhaile Bani\nRowa Jani Jata Dhowa Tabe Hoyi Bhuwa


‘वीर बलवान’ शानदार व्यवसाय संगे रिलीज भइल – Anjoria\nपिछलका हफ्ता रिलीज भइल हिना इंक के भोजपुरी फिलिम ‘वीर बलवान’ पूरा बिहार में शानदार व्यवसाय करत बिया. निर्माता बाबू त्यागी आ निर्देशक राजू के ई फिलिम पहिलका हफ्ता में बिहार के पचास गो सिनेमाघरन से 30 लाख रूपिया के नेट बिजनेस बिटोरले बिया. अनेके सिनेमाघर में ई फिलिम दुसरका हफ्ता में चलत बिया.\nविनय बिहारी के गीत संगीत से सजल एह फिलिम में पवन सिंह, शुभी शर्मा, ब्रजेश त्रिपाठी आ मनोज टाईगर के खास भूमिका बा.


(अतवार,6नवंबर)\nदिल्ली के मुख्यमंत्री शीला दीक्षित स्कूलन के ‘तम्बाकू मुक्त क्षेत्र’ बनावे खातिर अतवार का दिने एगो कैंसर जागरूकता रैली के झंडी देखा के रवाना कइली.\nभठियरपन का मुद्दा पर संप्रग अध्यक्षा सोनिया गांधी के चुप्पी पर भाजपा नेता आडवाणी के तल्ख टिप्पणी पर दिग्विजय सिंह सवाल कइले बाड़न कि कहीं आडवाणी के भुलाये के बेमारी त नइखे हो गइल.\nसर्वोच्च न्यायालय परिसर में साइकिल चोरी कर के भागत एगो बीस साल के आदमी के पुलिस गिरफ्तार कर लिहलसि.\nमध्य प्रदेश के उज्जैन रेलवे स्टेशन के प्लेटफार्म संख्या दू पर स्थित कैंटीन में गैस सिलिंडर में विस्फोट का चलते बाद आग लाग गइल जवना से टिसन पर अफरातफरी मच गइल.\nपश्चिम बंगाल के सरकारी अस्पताल में एगो चिकित्सक ड्यूटी का दौरान शराब का नशा में मिलला पर निलम्बित कर दिहल गइल आ ओकरा खिलाफ केस दर्ज कर लिहल गइल.\nभाजपा नेता लालकृष्ण आडवाणी के जनचेतना यात्रा अतवार का दिने गुजरात चहुँपल जहाँ उनुका स्वागत के बढ़िया इन्तजाम मुख्यमंत्री नरेंद्र मोदी कइले. सभा के दुनु जने संबोधित कइले. कुछ मीडिया के कहना बा कि मोदी के स्वागत सिमसिमाह रहल.\nनिर्वाचन आयोग उम्मीदवारने के दिहल जाये वाला चुनाव चिह्न सूची से रोडरोलर के हटावे के निर्देश दिहले बा. हरियाणा जनहित कांग्रेस के आवेदन पर आयोग ई फैसला लिहलसि जेकर चुनाव चिह्न रोडरोलर ह.\nसीबीआई जाँच में खुलासा भइल बा कि लापता भँवरी देवी के संबंध निलम्बित मंत्री महिपाल मदेरणा का अलावे तीन गो दोसरो मंत्रियन से रहुवे.\nअतवार का दिने दिल्ली पुलिस मुख्यालय के उड़ावे के झूठ फोन कॉल का बाद मुख्यालय भवन में पूरा जांच पड़ताल कइल गइल.\nहिमाचल प्रदेश में पिछला महीना दुर्घटनाग्रस्त भइलहुए मिग-29 लड़ाकू विमान के पायलट के लाश के अवशेष मिलला का बाद ओकरा मौत के पुष्टि हो गइल.\nमध्य प्रदेश के छिंदवाड़ा में एगो बैंक अधिकारी आ ओकरा प्रेमिका के धारदार हथियार से हत्या कर दिहल गइल बा. हत्यारन के कवनो सुराग नइखे मिलल.\nकांग्रेस के महासचिव दिगविजय सिहं के कहना बा कि अन्ना हजारे के कुछ लोग अपना मतलब खातिर इस्तेमाल करत बा.\nदोसरा के बखिया उधेड़े वाला मीडिया प्रेस काउंसिल ऑफ इंडिया के अध्यक्ष न्यायमूर्ति मार्कण्डेय काटजू के टिप्पणी से छनछना गइल बा.\nहरिद्वार में आयोजित गायत्री महाकुँभ देख के केंद्र आ राज्य सरकार के मंत्री लोग मान लिहल कि सरकारन के भीड़ प्रबंधन के कला एह ‘गायत्री महाकुम्भ’ के आयोजकन से सीखे के चाहीं.\nदिल्ली में कुर्बानी के बकरा डेढ़ लाख में बिकाइल. हालांकि पिछला साल एगो बकरा साढ़े चार लाख में बिकाइल रहुवे. कहल जाला कि दू भा चार दाँत वाला बकरा कुरबानी खातिर सबले बेहतर होले जबकि छह दांता वाला बकरा एह काम खातिर बूढ़ आ बेकार होलें.\nइंडिया अगेंस्ट करप्शन के कार्यकर्ता अरविंद केजरीवाल के नागपुर में एगो बईठक में करिया झंडा देखावल गइल जवना का बाद केजरीवाल के समर्थक झंडा देखावे वालन के धून दिहलन.\nमध्य प्रदेश में सत्तारूढ़ भारतीय जनता पार्टी (भाजपा) के हरदा नगर पालिका अध्यक्ष पद का चुनाव में हार मिलल बा. कांग्रेस के संगीता बंसल भाजपा के साधना जैन के 117 वोट से हरा दिहली. हालांकि 30 वार्ड में 20 गो भाजपा जीतल बिया.\nनाइजीरिया में इस्लामिक उग्रवादियन के हमला में कम से कम 69 लोग के जान चल गइल बा. एह हमला के संयुक्त राष्ट्र सुरक्षा परिषद घोर निन्दा कइले बा.\nसैकड़ों लीबियाई लड़ाका शनिचर का दिने राजधानी त्रिपोली में प्रदर्शन कर के सत्ताधारी राष्ट्रीय अंतरिम परिषद से तनखाह मँगले.\nदुनिया के सबले बड़हन रक्षा सौदा से भारत के इंकार कर दिहला का बाद अमेरिका अब दोसर रक्षा सौदा हासिल करे खातिर भारत के लुभावे के कोशिश करे में लागल बा.\nराष्ट्रपति रहल अब्दुल कलाम के कहना बा कि तमिलनाडु में तिरुनेलवेली जिला में बने वाला कुडनकुलम परमाणु परियोजना पूरा सुरक्षित होखी आ एकर बनल लोग का फायदा में रही.\nसंयुक्त राष्ट्र के एगो विशेषज्ञ के कहना बा कि आपदा का चलते भारत के हर साल 86,000 करोड़ रुपिया के नुकसान हो जाला.\nशाहरुख खान के कंपनी के फिल्म ‘आलवेज कभी कभी’ से अपना फिल्मी करियर के शुरूआत करे वाली बॉलीवुड अभिनेत्री जोआ मोरानी के एगो नया फिल्म खातिर साइन कइल गइल बा जवना के निर्देशन श्याम बेनेगल करीहें.\nसलमान खान अभिनीत फिल्म ‘गर्व’ के सात साल बाद अभिनेता-निर्देशक पुनीत इस्सर फिल्म ‘आई एम सिंह’ के निर्देशन का साथ फेर से वापसी करत बाड़न. ई फिल्म विदेश में रहे वाला भारतीयन का साथे होखे वाला भेदभाव आ नस्लवाद पर आधारित होई.\nफिल्म निर्देशक शुभ मुखर्जी के पहिला फिल्म ‘शक्ल पे मत जा’ न्यूयार्क में नौ नवम्बर से होखे वाला दक्षिण एशियाई फिल्म महोत्सव में देखावल जाई.\nशर्मिला टैगोर आ शाहरुख खान 17वां कोलकाता फिल्म महोत्सव के उद्घाटन करीहें जवना के शुरुआत 10 नवम्बर से होखी.\nबॉलीवुड अभिनेता अर्जुन रामपाल के कहना बा कि उनुका अपना टेलीविजन शो ‘लव टू हेट यू’ के शूटिंग लेके घबराहट होत बा काहे कि उनुका खातिर ई नया अनुभव बा.\nअतवार का दिने भारत वेस्ट इंडीज के पहिला टेस्ट में टॉस जीत के वेस्ट इंडीज पहिले बल्लेबाजी करे के फैसला कइलसि आ खेल खतम होखे का बेरा पाँच विकेट का नुकसान पर 256 रन बना लिहलसि. आजु अतवार होखला का बावजूद फिरोज शाह कोटला मैदान दर्शकन के बाटे जोहत रह गइल.\nकबड्डी विश्व कप में भारत के लगातार तिसरकी जीत आस्ट्रेलिया के हरा के मिलल.\nकैच बिहाइन्ड द विकेट लेबे में महेन्द्र सिंह धौनी देश के सबले सफल विकेट कीपर बन गइल जब ऊ विकेट का पीछे 200 कैच ले लिहलन. एहसे पहिले सैयद किरमानी के रिकार्ड 198 कैच लिहला के रहुवे.\nरणजी ट्रॉफी में दिल्ली आ हरियाणा के मैच अतवार का दिने ड्रॉ हो गइल. आ मुम्बई रेलवे के दस विकेट से हरा दिहलसि.


बारा आ पर्सा जिल्ला में भी डेंगू रोग के प्रकोप – Aapan Birgunj\nबारा आ पर्सा जिल्ला में भी डेंगू रोग के प्रकोप\nadmin प्रकाशित मिति - Sep 11, 2019 1 0\nनारायणी अस्पताल में डेंगू के मरिज के अवस्था के बुझत डॉ. उदयनारायण सिंह\nबिमला गुप्ता, वीरगंज । भादों २४ ।\nमच्छर के कटला से लागेवाला खतरनाक बेमारी डेंगू के प्रकोप बारा आ पर्सा जिल्ला में भी लउकल बा । वितल दु सप्ताह एने वीरगंज के बहुते अस्पताल में करिब दु दर्जन से बेसी डेंगु रोगी के इलाज होरहल डाक्टर सभन बतवले बाड़न ।\nनेपाल चिकित्सक संघ नारायणी वीरगंज के महासचिव एवं नारायणी अस्पतल के चिकित्सक डा. उदयनारायण सिंह के अनुसार वीरगंज सहित बारा, पर्सा में डेंगु के २३ जने मरीज मिलला बाद भी अभिन तक केहुके भी मौत ना भईल कहनी । डां. सिहं कहनी बेमारी के संक्रमण के खतरा एह जिल्ला सभन मे बढते गइला से सब केहुके सुरक्षित रहेके सुझाव देहनी ।\nअभीन वीरगंज के एडभान्स हस्पिटल में ४ जने डेंगु रोगी , नारायणी में ५ जने , वीरगंज हेल्थ केयर में ४ जने आ मेडिकल कलेज में ५ जने आ अउर अस्पताल सभन में ५ जने करके कुल २३ जने डेंगु के मरीज मिलल सिंह जनवनी ।\nसाफ पानी में रहके अण्डा देवेवाला डेंगू मच्छर विशेष कर के दिन के समय में आदमी सभन के काटेला । ई बेमारी लागला के बाद तेज बोखार लागे के, मुड़ी दुखाएके, खुन में प्लेटलेट्स के मात्रा कम होखेके, देह टेटाएके आ आन्तरिक रक्तश्राव होखे के जइसन लक्षण लउकेला ।\nबेमारी से बचेला तेज बोखार लागे त अस्पताल जाके डाक्टर के सुझाव अनुसार इलाज करवावे आ विशेष सावधानी अपनावेला डॉक्टर सभन के निहोरा बा ।


भोजपुरी सिनेमा के नइकी सनसनी रूपा मिश्रा – Anjoria\nभोजपुरी सिनेमा के नइकी सनसनी रूपा मिश्रा\nJune 18, 2014 Editor फिल्म, मनोरंजन 0\nभोजपुरी सिनेमा में दिलकश अजीज, मृगनयनी, मनमोहिनी, आ मोहक मुस्कान से मंत्रमुग्ध कर देबे वाली तारिका रूपा मिश्रा के आगमन हो चुकल बा. खाँटी भोजपुरिया माटी वाला गोरखपुर के मूल निवासी रूपा मिश्रा के अभिनय के जादू जल्दिए रुपहुला परदा पर नजर आवे वाला बा.\nबचपने से स्कूल कॉलेज के सांस्कृतिक कार्यक्रमन में अपना अभिनय प्रतिभा आ मोहक नृत्य से मन मोह लेबे वाली रूपा मिश्रा के खूबे सराहल जात रहल बा. आ अब सिनेमा देखेवाला लोगो इनका अदाकारी पर फिदा होखे वाला बा. रूपा मिश्रा अनेके फिलिमन के शूटिंग करा चुकल बाड़ी आ लगातार अउरिओ फिलिमन के शूटिंग करवले जात बाड़ी.\nजानल मानल निर्माता-निर्देशक रमाकान्त प्रसाद के फिलिम ’प्यार किया तो डरना क्या’, आ निर्माता सीताराम शर्मा आ निर्देशक प्रदीप शर्मा के ’जींस वाली भौजी’ के शूटिंग पूरा कर लिहले बाड़ी. जीस वाली भउजी में नायक बाड़न राईजिंग स्टार प्रिन्स राजपूत. विराज भट्ट आ प्रिन्स राजपूत अभिनीत फिलिम ’बागी भइले सजना हमार’ के शूटिंग चलत बा. रूपा मिश्रा के जल्दिए रिलीज होखे वाली फिलिमन में संघर्ष, प्यार किया तो डरना क्या, प्रिया तुझे कसम प्यार की, जींस वाली भौजी वगैरह बाड़ी सँ.\nमहालंठ बन गइलन बिपिन सिंह\nइशकबाज राकेश मिश्रा


फगुआ का माहौल में निरहुआ विराज के दिलजले | CinemaBhojpuri.in\nफगुआ का माहौल में निरहुआ विराज के दिलजले\nMarch 10, 2011 - कलाकार, फिल्म\n- Tagged: दिलजले, निरहुआ, बाली, रानी चटर्जी, विराज भट्ट, स्वाति वर्मा\t-2comments\tअबकी का फगुआ का माहौल में भोजपुरी सितारा दिनेश लाल यादव निरहुआ आ विराज भट्ट के फिल्म “दिलजले” बिहार में रिलीज होखे जा रहल बा. एह मशहूर जोड़ी के पेश कइले बाड़न निर्माता निर्देशक रामाकांत प्रसाद. दुनु कलाकार, निरहुआ आ विराज, एह फिल्म में जिगरी दोस्त बनल बाड़े.\nभोजपुरी सिनेमा के महारथी निर्माता रामाकान्त प्रसाद, अबले “लागल रहऽ ए राजा जी, दिवाना,” आ “दाग” जइसन ब्लाकबस्टर फिल्म दे चुकल बाड़न, “दिलजले” के मुख्य कलाकारन में निरहुआ, रानी चटर्जी, विराज भट्ट, स्वाति वर्मा, बाली, आनन्द मोहन, रीतू पाण्डेय, संतोष श्रीवास्तव, दीपक भाटिया, गोपाल राय वगैरह लोग शामिल बा. फिल्म में सोलह गो गाना बा जवना में से आयटम डांसर सीमा सिंह आ श्रीकांकनी पर कई गो गाना खास कर के फिल्मावल गइल बा. (स्रोत – प्रशान्त-निशान्त)\nमिलत जुलतदिलजले पोस्ट प्रोडक्शन वाला स्टेज में (6)दिलजले के पोस्ट प्रोडक्शन काम तेजी पर (6)दिलजले में विराज भट्ट का साथे रानी चटर्जी (5)प्यार आ धोखा पर बनल ‘बिआह कइल जरूरी बा का’ (4)‘‘गंगा जमुना सरस्वती’’ के फर्स्ट लुक जारी भइल (4)To the official site of Related Posts via Taxonomies.\t2 thoughts on “फगुआ का माहौल में निरहुआ विराज के दिलजले”\tdhananjay yadav March 15, 2011 at 3:06 pm\tDear sir,\nReply\tadmin March 16, 2011 at 7:42 am\tThere must be something to reply for


एगो अउर बात इ जवन भी आयोजन हो रहल बा, ओकर उदेस लिखवइया लोगन के प्रोत्साहित कइले की साथे-साथे अधिका लोग के माईभाखा से जोड़ल बा, माईभाखा के समरिध कइल बा। पुराना लिखवइया मने जे मानल-जानल भा हाथ बइठउआ कवि बा, ओ लोगन की साथे-साथे नवलिखनहारन के भी पूरा धेयान राखल जाई। मने अगर केहू धी के लड्डू टेड़ों भेजता, ओ हू के धेयान रखाई....ए से फायदा इ होई की सब केहू हाथ अजमाई। कविता खूब अइहेंसन त दुगो हथबइठउआ रचनाकार लोगन के त 3गो नया रचनाकार लोगन के चुनल जाई।\nअब सुनीं...अगर रउआँ लिखतानीं त पढ़ेवाला के आभार कइल मत भुलाईं। पाठक महानुभावन के नमन करत हम इ चाहतानी की जेतना भी कविता अइहेंसन ओ पर सबसे तार्किक अउर निस्पछ टिप्पनी करेवाला लोगन के भी पूरा सनमान दिआई। दु भा तीन गो एइसन पाठकन के भी चयन होई अउर बेंवतभर ओ हू महानुभाव लोगन के सनमानित कइल जाई। ए से फायदा इ होई की निर्नयकरता लोगन पर जेयादे भीर ना परी अउर निर्नय करत समय उ लोग पाठक महानुभाव लोगन के आइल अनमोल टिप्पनी के भी आधार बनाई लोग।\nत तनि एसा अउर समय दीं जां....अतवार ले संभव बा की ए कवितई प्रतियोगिता के घोसना हो जाई। त एक बेर परेम से बोलीं...जय-जय माईभाखा....जय-जय भोजपुरी.....बेहिचक रउआँ आपन विचार, राय दे सकेनीं....आदर सहित परनाम बा।\nकवितई कविता प्रतियोगिता भोजपुरी माईभाखा लेखन\nJ P Dwivedi 12 जुलाई 2017 को 9:57 pm\nनीमन परयास बा ! अग्रिम बधाई !!\nPrabhakar Pandey 12 जुलाई 2017 को 10:01 pm\nJanakdev Jank 13 जुलाई 2017 को 9:44 am\nबहुते नेक परयास हो रहल बा ,पं प्रभाकर गोपालपुरिया जी के अग्रिम बधाई !\nPrabhakar Pandey 13 जुलाई 2017 को 8:26 pm\nसादर आभार बड़े भाई....जय-जय\nसकारात्मक अभिव्यक्ति 14 जुलाई 2017 को 3:20 am\nबहुत सुन्दर जय हो\ndilip pandey 16 जुलाई 2017 को 1:30 am\nसकरात्मक कारज जय हो ।\ndilip pandey 16 जुलाई 2017 को 1:31 am\nडॉ. कौशलेन्द्रम 20 जुलाई 2017 को 7:46 am\nसाधुवाद स्वीकार करीं जा म्हराज ! हम स्वीकार करतनीं के साहित्य के पाठक लो के बड़ अकाल हो गइल बा। लिखे वाला त खूब बाड़न पर पढ़इया बहुत कम बा। केहू भाखा के अस्तित्व खातिर एह सबसे बड़ चुनौती बा ।\nराउर निहोरा मत करीं ! सरकार ! हम पढ़ब ....पूरा गीत कविता पढ़ब ... किंतु टिप्पणी !\nहमनी के बुझाता के राउर के हमनी लोग से समीक्षात्मक टिप्पणी के अपेक्षा बा ...ईहो बड़ कठिन काम बा । किंतु हम प्रयास करब ...पूरा निष्ठा से प्रयास करब ।


जस्टिस गांगुली के बर्खास्त करे के माग भइल संसद में – टटका खबर\nनयी दिल्ली, 13 दिसम्बर (वार्ता) अपना महिला इन्टर्न वकील संगे गलत यौन.व्यवहार के आरोपी आ उच्चतम न्यायालय के न्यायाधीश रहल ए. के. गांगुली के पश्चिम बंगाल मानवाधिकार आयोग का अध्यक्ष पद से हटावे के माँग आजु लोकसभा में उठावल गइल.\nशुरुआत कइली नेता विपक्ष सुषमा स्वराज आ उनकर समर्थन कइले तृणमूल कांग्रेस के सुदीप बंद्योपाध्याय. एह सवाल पर चरचा ला सुषमा स्वराज प्रश्नकाल टारे के प्रस्ताव दिहले रही जवना पर स्पीकर मीरा कुमार कहली कि एह पर चरचा करे के मौका दीहल जात बा एहसे प्रश्नकाल मत रोकवावसु.\nआपन बात कहत सुषमा स्वराज कहली के हद त ई हो गइल बा कि आए दिन मीडिया, न्यायपालिका के शीर्ष पद पर बइठल लोग आ धर्माचार्यो लोग के नाम एह तरह के कुकरम से जोड़ाए लागल बा. एह क्रम में उ तरुण तेजपालो के नाम लिहली. कहली कि न्यायाधीश रहल ए. के. गांगुलीओ प लागल आरोप के सु्प्रीम कोर्ट के तीन सदस्यीय बोर्ड पहिला नजर में सही पवले बा, बाकिर न्यायमुर्ति गागुली आपन इस्तीफा नइखन देत.\nसुषमा के कहना रहे कि एह तरह के कुकर्म करे वाला के ओकरा हैसियत का हिसाब से सजा मिले के चाहीं. जतन बड़ हैसियत ओतने बेसी सजाय.\nतृणमूल सांसद सुदीप बंद्योपाध्याय सुषमा स्वराज के मांग के पुरजोर सर्मथन कइलन आ न्यायमूर्ति गांगुली के बर्खास्त करे के मांग कइनन.\nTags: कुकरम, तृणमूल कांग्रेस, न्यायमूर्ति ए॰ के॰ गांगुली, लोकसभा, संसद, सुषमा स्वराज


February 12, 2021 July 14, 2017 by Gaurav Singh\nआजादी के ठीक बाद भारत के पास मौका रहे कि संयुक्त राष्ट्र के हिस्सा बन सके| लेकिन दुर्भाग्य के बात इ रहल कि तब के सत्ता पक्ष के नेता आ भारत के पहिला प्रधानमंत्री जवाहरलाल नेहरु के एह विषय प राय बिल्कुल अलग रहे| परिणामस्वरूप वर्ष 1953 के आसपास जवाहरलाल नेहरु ‘संयुक्त राष्ट्र सुरक्षा परिषद में स्थाई सदस्यता’ लेवे से इनकार कर देले रहन| इहे ना जवाहरलाल नेहरु सुझाव देले कि ‘इ सीट चीन के दे देवल जाव’| आज उहे चीन भारत के स्थाई सदस्यता मिले के पूरा विरोध करेला| सच बात इ का कि उ दूरदर्शी ना रहन| आगे के भावी पीढ़ी के भापे में भूल कर देहले रहन| उहाँ के सोच इ रहे कि भारत के कभी शक्ति प्रदर्शन के जरूरत नइखे| बहुत ज्यादा आइडियलिस्टिक तौर प उहाँ के देखत रही| ओकरा बाद से भारत लगातार संयुक्त राष्ट्र में आपन दवादारी पेश करत रहल बा आ हर बार नाकाम रहल बा| लेकिन २१वीं शताब्दी में स्तिथि काफी बदल चुकल बा|\nभारत के प्रधानमंत्री पूरा विश्व भ्रमण करके एगो बल तईयार कर रहल बाड़े जवना के भारत के उचित अधिकार आ ताकत मिलो| वैश्विक स्तर प विभिन्न प्रकार सम्मलेन अउरी द्विपक्षीय वार्ता के जरीय आपन भागीदारी दिखा के आपन उचित स्थान अउरी संतुलित बाजार बनावे के गुहार कर रहल बा| G20 ओही सम्मलेनन में से एगो ह| एकर इतिहास बहुत अलग रहल बा| एकर निर्माण 1975 में भईल रहे| ओह घरी6गो देश ही रहे आ एकर नाम G6 रहे| ओह छव देशन में इटली, जापान, फ्रांस, जर्मनी, यु.के. अउरी यु.एस.ए. रहे| एक साल बाद एगो अउर देश कनाडा जुडल| एकर नाम G7 हो गईल| कुछ साल बाद 1991 में सोवियत संघ के विघटन भईला के बाद रूस जुडल| फिर एगो अउर देश जुडला से एकर नाम G8 हो गईल| लेकिन रूस के क्रीमिया प हमला करके कब्ज़ा करे के चले ओकरा के एह टीम से निकाल देवल गईल| चुकी क्रीमिया यूक्रेन के हिस्सा रहे जवना प रूस कब्ज़ा कर लेले रहे|\n1999 के जाके भारत अउरी चाइना जईसन तेज गति से बढ़ रहल देशन के जोड़े के बात सामने आइल| ओह घरी अउरी देशन के जोड़ के G20 के गठन भईल| एह बीस देशन में अर्जेंटीना, ऑस्ट्रेलिया, ब्राजील, कनाडा, चीन, फ्रांस, जर्मनी, भारत, इंडोनेशिया, इटली, जापान, मैक्सिको, रूस, सऊदी अरबिया, दक्षिण अफ्रीका, दक्षिण कोरिया, तुर्की, यू.के., संयुक्त राज्य अमेरिका, यूरोपीय संघ आदि शामिल बा| एह G20 के लक्ष्य रहे कि अंतराष्ट्रीय वित्तीय स्तिथि से नियंत्रित कईल जा सको| सभे मिल के एगो प्रतिबद्ध तरीका से व्यावसायिक प्लान बनाए अउरी विकासशील देशन के आर्थिक स्तिथि अउरी विषय प चर्चा होखे| एकर अध्यक्ष अर्जेंटीना के रहे वाली मौरिसियो मक्री हई| अबकी शिखर सम्मलेन हैम्बर्ग जर्मनी में भईल ह| जर्मनी के हैम्बर्ग शहर में जी-20 शिखर सम्मेलन के एक साँझ पाहिले पुलिस अउरी प्रदर्शनकारियन के बीच झड़प भईल| एह विरोध के पीछे अमेरिका के राष्ट्रपति डोनाल्ड ट्रम्प भी एगो कारण रहन| उनका के एगो फासीवादी चेहरा के रूप में लोग विरोध कईलस| संयुक्त राष्ट्र जलवायु परिवर्तन सम्मेलन से अमेरिका के बाहर कईला के चलते भी डोनाल्ड ट्रम्प के विरोध झेले के पडल|\nSee also “स्ट्रीट वेंडर्स” खातिर एगो पारदर्शी व्यवस्था के जरूरत (भोजपुरी)\nएह विरोध में लेफ्ट सरकार शामिल रहे| डोनाल्ड ट्रम्प के पूंजीवादी सोच भी विरोध के एक मुख्य कारक में से एगो रहे| पाहिले के बैठकन लेखा एह बार भी दुनिया भर के ताकतवर अर्थव्यवस्थान के मुखिया एह सम्मेलन में शरीक भईले अउरी ओह तमाम मुद्दन आ समस्यान प आपन आपन राय रखल ह लोग| एह बार अपेक्षाकृत अधिक शांत माहौल में इ सम्मेलन संपन्न भईल| सहभागी देशन के सामने ना त बहुत माथापच्ची करे वाला कवनो मसला रहे अउरी न ही अप्रत्याशित उथल-पुथल के दौर के कवनो आशंका| वैश्विक अर्थव्यवस्था के ना त बरियार होखे के कवनो संकेत रहे अउरी नाही कवनो प्रकार के आपदा के संकेत रहे| वैश्विक अर्थव्यवस्था के जवना हिसाब से गढ़ल जा रहल बा ओकरा के, हैम्बर्ग में उपस्थित हर कोई संतुष्ट ना रहे अउरी भूमंडलीकरण के प्रचलित सिद्धांतन के मुखर विरोध भी भईल| एहू बार प्रदर्शनकारियन के गुट हैम्बर्ग में मौजूद रहे, ताकि मौजूदा व्यवस्था के खिलाफ वे आपन विरोध दर्ज करा सको| उ लोग आपन मौजूदगी दर्ज करावे में जरूर सफल रहे, लेकिन जी-20 के फैसलन के प्रभावित ना कर पाइल|\nजी-20 जईसन अंतरराष्ट्रीय मंचन प अमेरिका के प्रभाव के लिहाज से एकर नतीजन प ट्रंप के विचारन के असर पड़ल लाजिमी बात रहे| नतीजतन, अइसन कव गो मामला रहे, जवना प कुछ ठोस ना भईल, जबकि पाहिले जी-20 के देश ओह्सब प एकमत रहे| एकरा बावजूद जी-20 के इ सम्मेलन काफी महत्वपूर्ण रहल| इ कईएक नेतान के ओह बिंदु प आपस में बातचीत करे के मौका देलस| शिखर सम्मेलन से हटके जवना द्विपक्षीय मुलाकातन प सबके नजर रहे, उ रहे अमेरिकी राष्ट्रपति डोनाल्ड ट्रंप अउरी उनकर रूसी समकक्ष व्लादिमीर पुतिन के मुलाकात| एकर कुछ कारण भी रहे| असल में, हाल के दिनन में रूस अउरी अमेरिका के रिश्ता तनिमनी ख़राब भईल बा| रूस प साइबर हैकिंग के जरिए अमेरिका में दखल देवे के आरोप लागल रहे| हालांकि रूस एकरा से हमेशा इनकार करत आईल बा| आशंका रहे कि हैम्बर्ग के एह मुलाकात में दुनों नेतान के अंतर्विरोध साफ-साफ लउकी| लेकिन अइसन भईल ना| मुलाकात दोस्ताना ही रहल| इहे ना बल्कि दुनो देशन के बीच सीरिया में सीमित संघर्ष-विराम के लेके सहमति भी बनल| हमार व्यक्तिगत मानना बा कि हैम्बर्ग बैठक अच्छा नतीजान में से एगो रहे|\nजहाँ तक बात भारत के बा त एह बैठक में बहुत ज्यादा सक्रियता देखे के मिलल| खासकरके आतंकवाद जईसन खतरान से निपटे खातिर मुद्दान प चर्चा भईल| नतीजतन, सम्मेलन के अंत में जारी दस्तावेज में आतंकवाद के खिलाफ ‘एक्शन-लाइन’ के जिक्र कईल गईल, जवना में भारत के चिंतान के बखूबी जगह देवल गईल| एकरा में कवनो दुगो राय नइखे कि भारत खातिर इ संतोष के विषय के बा| जी-20 बैठक में भारत अउरी चीन, दुनो मुल्कन के मुखिया मौजूद रहन अउरी ओह लोग के मुलाकात के लेके अटकल अउर भी तेज हो गईल रहे| एकरा पीछे तर्क इहे देवल चाहब कि भारत-भूटान अउरी चीन के संयुक्त सीमा प अप्रत्याशित तनाव बढ़ चुकल रहे| बढ़िया बात इ रहल कि दुनो लोगन के मिले के व्यवस्था कईल गईल, अउरी प्रधानमंत्री नरेंद्र मोदी आ चीनी राष्ट्रपति शी जिनपिंग के बीच एगो गर्मजोशी से भरल मुलाकात भईल| दुनो देश साथ-साथ कुछ वक्त गुजारल, जवना के असर दुनो देशन के सीमा प हालात के सुधारे के रूप में लउकल| इहो बात सही बा कि भारत-चीन-भूटान के संयुक्त सीमा प पैदा भईल विवाद के पूरा हल ना हो पाइल| मगर उम्मीद बा कि दुनों देशन के नेता एह समस्या के सुखद समाधान जरूर निकाल लिहे|\nएह शिखर सम्मलेन के ख़ास बता इहो रहे कि द्विपक्षीय वार्ता के एगो बढ़िया मौका मिलल रहे| एह शिखर सम्मेलन के पृष्ठभूमि में अर्जेटिना, कनाडा, इटली, जापान, मैक्सिको, रिपब्लिक आफ कोरिया, ब्रिटेन अउरी वियतनाम के साथे निर्धारित द्विपक्षीय बैठक भईल| एकरा अलावा उहाँ के ब्रिक्स देशन के नेतान के बइठक में भी हिस्सा ललेले रहन| जी-20 में आतंकवाद के मुद्दा प भईल चर्चा में भारत के सर्वाधिक प्रभाव रहल| भारत व्यापार, निवेश, आव्रजन अउरी पर्यावरण परिवर्तन के मुद्दान प भी अहम भूमिका निभवलस| सम्मेलन में जर्मनी चांसलर एंजेला मार्केल समेत यूरोपीय देशन के नेतान से भईल बातचीत में आतंकवाद के खत्म करे प पूरा ध्यान केंद्रित कईल गईल| हाल ही में जर्मनी, फ्रांस, ब्रिटेन अउरी स्वीडन में भईल आतंकी हमलान के मद्देनजर भारत के प्रधानमंत्री मोदी सब बईठकन में यूरोपीय देशन के साथ आतंकवाद के खिलाफ मुहिम छेड़े के मुद्दा उठईली| भारत के प्रधानमंत्री जी-20 के नेतान से आतंकवाद के वैश्विक रूप से निपटने खातिर संयुक्त अभियान छेडे, आतंकवाद के फंडिंग के स्रोत खत्म करे अउरी विश्व भर से आतंकियन के पनाहगाह खत्म करे के कहलन|\nSee also How did Kabul collapse likeahouse of cards withoutafight against the Taliban?\nअभी एही प्रकार से G4 देशन के गठन भईल बा| जवना में ब्राज़ील, जर्मनी, इंडिया अउरी जापान शामिल बा| एह देशन के मांग बा कि संयुक्त राष्ट्र में एह चारों देशन के स्थान मिलो| इ सफ़र बहुत कठिन जरूर बा लेकिन अइसन बल तईयार करला के बादे भारत के वैश्विक ताकत में हिस्सा में मिली| हम कठिन एह से कहनी ह काहे कि जापान के मांग के चाइना आ साउथ कोरिया से जबरजस्त विरोध मिलेला| एकरा पीछे चाइना के ऐतिहासिक कारण छुपल बा| ब्राजील के विरोध अमेरिका, अर्जेंटीना अउरी मक्सिको से मिलेला| उहे भारत के बात कईल जाव त भारत के विरोध में दक्षिण एशिया अउरी पाकिस्तान जईसन देश शामिल बा| अगर चउथा देश जर्मनी के बात करल जाव त एकरा विरोध इटली से मिलेला| एह से प्रतिरोध के स्वर बहुत बा लेकिन एह प्रकार के अंतराष्ट्रीय बल तईयार कईला से ही कामयाबी में मदद मिल सकेला|\nवैश्विक आतंकवाद के निर्यात अउरी पश्चिम एशिया के तमाशा (भोजपुरी)\nधर्मनिरपेक्ष गणतांत्रिक सूत्र में बंधल नेपाल (भोजपुरी)\nग्रीस के आर्थिक संकट अउरी यूरो जोन में उनकर भविष्य (भोजपुरी)


देश दुनिया के खबर, सोमार 29 अगस्त का दिने – टटका खबर\nदेश दुनिया के खबर, सोमार 29 अगस्त का दिने\nसोमार का दिने केंद्र सरकार सकार लिहलसि कि भीख मांगल अबहियो देश के बड़हन सामाजिक समस्यन में से एगो बावे बाकिर एकरा बावजूद ओकरा नइखे मालूम कि देश मे भिखारिअन के गिनिती कतना में बा.\nघूस लेते पकड़ाइल आयकर आयुक्त दयाशंकर\nसर्वोच्च न्यायालय से सोमार के कहल गइल बा कि चार जून के रामलीला मैदान से योग गुरु बाबा रामदेव के निकाल बाहर कइला का मामिला में केंद्रीय गृह सचिव अउर दिल्ली पुलिस के दाखिल हलफनामन में कुछुवो साफ नइखे बतावल गइल.\nएकीकृत रक्षा स्टाफ के प्रमुख वाइस एडमिरल शेखर सिन्हा का आवास का बहरी तैनात एगो सुरक्षाकर्मी ने सोमार का दिने अपने बंदूक से गोली मारके आत्महत्या कर लिहलसि.\nप्रधानमंत्री रहल राजीव गांधी के हत्यारन के फाँसी से बचावे खातिर तमिलनाडू में अदालत में याचिका लगावल गइल बा आ जगहे-जगह प्रदर्शन कइल जा रहल बा आ कुछ लोग आपन जानो दे देबे के धमकी दिहले बा. करुणानिधि के पार्टी डीएमके एह बाति के बड़हन मुद्दा बना लिहले बावे.\nकेंद्रीय दूरसंचार मंत्री कपिल सिब्बल कहले बाड़न कि देश में आइल दूरसंचार क्रांति से गांव के लोगन के बेसी फायदा नइखे मिलल.\nकानून अउर न्याय सम्बंधी संसद के स्थायी समिति के अध्यक्ष अभिषेक मनु सिंघवी फेर कहले बाड़न कि मानसून सत्र से पहिले लोकपाल विधेयक पर सिफारिश सउँप दीहें बाकिर इहो कहलन कि एकरा के पारित करावे के कवनो समय सीमा ना बतावल जा सके.\nमैसूर के पूर्व शासक कृष्ण राज वोदयार-चतुर्थ के सौ साल पुरान रॉल्स रॉयस कार के निलामी से 4,00,000 पाउंड (6,50,000 डॉलर) मिले के उम्मीद कइल हा रहल बा.\nमुम्बई में मूसलधार बारिश से 15 जने के मौत. कई रेलगाडी बन्द.\nछत्तीसगढ़ विधानसभा सत्र के पहिला दिने सदन में हंगामा कइला का चलते कांग्रेस के 37 गो अउर बसपा के एगो विधायक के दिन भर खातिर निलम्बित कर दिहल गइल.\nमध्य प्रदेश के उज्जैन में महाकालेश्वर के सावन-भादो के अंतिम सवारी सोमार का दिने धूमधाम से निकालल गइल.\nराष्ट्रपति3दिन का यात्रा पर केरल चहुँपली.\nभारतीय जनता पार्टी के कहना बा कि राजीव गांधी के हत्यारन, मुरुगन, सनथन अउर पेरारिवलन, के पक्ष में मुकदमा लड़े के फैसला अधिवक्ता राम जेठमलानी के ह आ ओकरा से पार्टी के कवनो लेना देना नइखे.\nहास्य अभिनेता आ व्यंग्यकार जसपाल भट्टी के कहना बा कि भ्रष्टाचार विरोधी आंदोलन के सफलता खातिर धन्यवाद अन्ना हजारे, सरकार भा केहू अउर के दिहला का जगहा जेल में बंद ए. राजा, सुरेश कलमाडी आ कनिमोझी के देबे के चाहीं जे लोग भ्रष्टाचार के अतना ऊँचाई दिहल.\nयोजना आयोग के उपाध्यक्ष मोंटेक सिंह अहलूवालिया कहले बाड़े कि 12वीं पंचवर्षीय योजना में आर्थिक नीति बनावत समय खास तौर से सीमित संसाधनों के आवंटन में अधिका पारदर्शिता ले आवे के इंतजाम कइल जाई.\nमध्य प्रदेश के छिंदवाड़ा जिले में पोला पर्व के दुसरका दिने गोटमार मेला में भइल पत्थरबाजी में 30 से अधिका लोग चुटहिल भइल बा. ई पत्थरबाजी कवनो झगड़ा खातिर ना होके पुरान परम्परा निभावे खातिर भइल.\nमणिमहेश तीर्थयात्रा के तहत भगवान शिव के पवित्र छड़ी यात्रा सोमार का दिने चम्बा से ढोलक के थाप आ शहनाई का गूंज का बीच शुरू हो गइल बा.\nगुजरात उच्च न्यायालय राज्य के पूर्व मंत्री हरेन पंड्या हत्याकांड में 12 गो आरोपियों के हत्या के आरोप से बरी कर दिहलसि बाकिर आपराधिक षड्यंत्र समेत बाकी आरोप बनवले रखलसि.\nअस्पताल में भरती करावल अन्ना हजारे के स्वास्थ्य में सुधार हो रहल बा. अबही ले उनुका के सामान्य भोजन नइखे दिहल जात.\nअन्ना हजारे के समर्थन में पिछला हफ्ता आत्मदाह करे के कोशिश में झँउसल दिनेश यादव के आजु सोमार का दिने अस्पताल में मौत हो गइल.\nइंदौर में जाली नोट का साथे दू आदमी गिरफ्तार. दुनु महाराष्ट्र से जाली नोट ले आके एहिजा चलावत रहले.\nतमिलनाडु के मुख्यमंत्री जे. जयललिता सोमार का दिने तमिलनाडु के लोग के बतवली की उनुका लगे प्रधानमंत्री रहल राजीव गांधी के हत्यारन के माफी देबे के अधिकार नइखे.\nयेदियुरप्पा की जमानत याचिका कर्नाटक हाई कोर्ट में सोमार का दिने खारिज कर दिहल गइल.\nतृणमूल कांग्रेसो बनाई आपन छात्र संगठन. एह संगठन के लोग दू साल शहर आ गाँव में सेवा दी जवना का बाद ओह लोग के प्रशिक्षण अउर नौकरी दिहल जाई.\nस्वामी अग्निवेश के एगो विवादित वीडियो सामने आइल बा जवना में उनुका के कपिल सिब्बल से बतियावत आ अन्ना का खिलाफ टिप्पणी करत देखावल गइल बा. अग्निवेश एह वीडियो के फेर बदल कइल बतवले बाड़े.\nराजस्थान के टोंक जिला में अतवार का दिने 32 साल के एगो इंजीनियर अपना ससुराल में अपना पत्नी आ तीन गो दोसर रिश्तेदारन के गोली मारके हत्या कर दिहलसि आ बाद में\nलीबिया के विद्रोही संगठन प्रमुख कहले बाड़न कि तानाशाह मुअम्मार गद्दाफी अबही कहाँ आ कवना हाल में बा एकर पता त नइखे बाकिर ऊ अबहियो एगो खतरा बनल बा.\nदया का आधार पर माफी पवले लॉकरबी विमान बम कांड के साजिशकर्ता लीबिया का राजधानी त्रिपोली में अपना महतारी का घर में मिलल बा. पहिले सोचल गइल रहे कि ऊ मुअम्मार गद्दाफी का साथे भाग गइल बा. लाकरबी कांड में 270 लोग के जान गइल रहे.\nलीबिया में मार्च में विद्रोह भड़कला का बाद कर्नल गद्दाफी के सेना के गिरफ्तार कइल करीब 50 हजार विद्रोहियन के पता नइखे लागत.\nजापान के वित्त मंत्री योशिहिको नोडा ओहिजा के अगिला प्रधानमंत्री बने का तइयारी में बाड़न.\nरूस के राष्ट्रपति दमित्रि मेदवेदेव चार दिसम्बर के ओहिजा के संसद के चुनाव करावे के एलान कइले बाड़न.\nभारत के राष्ट्रीय सुरक्षा सलाहकार शिवशंकर मेनन प्रधानमंत्री मनमोहन सिंह के बांगला देश के दौरा पर जाये से पहिले बांग्लादेश जा के ओहिजा के शीर्ष अधिकारियन का साथे विस्तार से बतियवले.\nप्रधानमंत्री मनमोहन सिंह नेपाल के नयका प्रधानमंत्री बाबूराम भट्टराई के बधाई दिहले आ उनुका के भारत आवे के नेवतो दिहले.\nईरान के सर्वोच्च नेता अयातुल्ला अली खमेनेई ईद-उल-फितर का मौका पर 1,218 कैदियन के माफी दे दिहले बाड़न.\nनेपाल के नवका चुनाइल प्रधानमंत्री बाबूराम भट्टराई आजु अपना पद आ गोपनीयता के शपथ ले लिहलन.\nइराक के राजधानी बगदाद में एगो मस्जिद में भइल आत्मघाती विस्फोट में 28 लोग के मौत हो गइल आ 40 जने घवाहिल हो गइले.\nकेंद्रीय वित्त मंत्री प्रणब मुखर्जी के कहना बा कि यदि भारत आपन उच्च विकास दर बनवले राखे त वैश्विक अस्थिरता का माहौल में पूंजी के प्रवाह भारत ओरी हो सकेला.\nशेयर बाजार लगवलसि छलांग, सेंसेक्स 567 अंक ऊपर चढ़ के बंद भइल.\n2जी स्पेक्ट्रम आवंटन मामिला के सुनवाई करत सीबीआई अदालत 17 आरोपियन का खिलाफ आरोप तय करे पर आपन आदेश सुरक्षित राख लिहलसि.\nदूरसंचार मंत्री कपिल सिब्बल सोमार के कहले कि पुरान सरकारी कम्पनी वीएसएनएल के जरूरत से अधिका जमीन बेचे का बारे में कैबिनेट नोट तइयार कर लिहल गइल बा. आ अब एकरा के मंजूरी खातिर मंत्रिमंडल का सोझा भेजल जाईई.\nजवान बनवले राखे वाली गोली बेचे खातिर दू गो जापानी कंपनी भारत में आ रहल बाड़ी सँ. देश में एक अरब डॉलर के पोषण आ दवा बाजार बा.\nगैर-बैंकिंग वित्तीय कम्पनियन खातिर भारतीय रिजर्व बैंक नया नीति प्रस्ताव रखले बा. एह नियम का बाद कवनो गैर-बैंकिंग कम्पनी के 25 फीसदी भा ओहसे बेसी हिस्सेदारी बेचे खरीदे से पहिले रिजर्व बैंक से अनुमति लेबे के होई.\nचीन में पिछला छह महीना में चर्बी घटावे वाली गैर-कानूनी दवा के निर्माण आ बिक्री के आरोप में 989 लोग के गिरफ्तार कइल गइल बा.\nअभिनेता आमिर खान मणिपुर की मानवाधिकार कार्यकर्ता इरोम चानू शर्मिलो के समर्थन कइले बाड़न. शर्मिला पूर्वोत्तर राज्यन में लागू सशस्त्र बल (विशेष शक्तियां) अधिनियम के हटावे खातिर पिछला दस साल से बेसी से भूख हड़ताल पर बाड़ी.\nसांसदन का खिलाफ टिप्पणी का चलते आलोचना झेलत ओमपुरी का साथे अइलन अनुपम खेर. अलग बाति बा कि ओम पुरी आपन कहल बात खातिर माफी मँगले बाड़न.\nसांसदन के अनपढ़, गँवार, नालायक वगैरह कहला खातिर अभिनेता ओम पुरी माफी मँगले बाड़न, ओम पुरी के कहना बा कि ऊ जज्बात मे “बहक” गइल रहलन. ओम पुरी आ किरण बेदी का खिलाफ संसद में विशेषाधिकार हनन प्रस्ताव के सूचना दिहल गइल बा.\nमप्र में खेल पुरस्कार के राशि दोगुना कर दिहल गइल बा.\nविश्व एथलेटिक्स चैम्पियनशिप : विश्व एथलेटिक्स चैम्पियनशिप के 13वां संस्करण में आजु भारत खातिर कवनो बड़हन खबर त ना रहल बाकिर विकास गौड़ा चक्का फेंक स्पर्धा के फाइनल में पहुंचल बाड़े.\nविश्व एथलेटिक्स चैम्पियनशिप में अमेरिका के कार्मेलिटा जेटर दुनिया के सबले तेज धाविका बन गइल बाड़ी.\nजापान के कोजी मुरोफुसी ने 13वां विश्व एथलेटिक्स चैम्पियनशिप के हैमर थ्रो स्पर्धा के स्वर्ण पदक अपना नामे कर लिहलन.\nविश्व के माथ वरीयता वाली डेनमार्क के महिला टेनिस खिलाड़ी कैरोलिन वोजनियास्की लगातार चउथा बेर डब्ल्यूटीए न्यू हैवन टूर्नामेंट के एकल खिताब जीतके वीनस विलियम्स, मार्टिना नवरातिलोवा अउर स्टेफी ग्राफ जइसन महान खिलाड़ियन का सूची में शामिल हो गइल बाड़ी.\nभारत के शीर्ष वरीयता प्राप्त एकल टेनिस खिलाड़ी सोमदेव देवबर्मन पेशेवर टेनिस संघ (एटीपी) के टटका विश्व वरीयता एकल क्रम में 64वां जगहा पर बनल बाड़न.\nवेनेजुएला का साथ दू सितम्बर के सॉल्ट लेक स्टेडियम में होखे वाला दोस्ताना अंतर्राष्ट्रीय मुकाबला खेले अर्जेटीना के राष्ट्रीय फुटबाल टीम राष्ट्रीय कोच अलेजांद्रो साबेला का देखरेख में आजु भारत आ गइल.\nभारत के चक्का फेंक खिलाड़ी विकास गौड़ दक्षिण कोरिया में हो रहल 13वां विश्व एथलेटिक्स चैम्पियनशिप के फाइनल में पहुंच गइल बाड़न.\nकपार में लागल गम्हीराह चोट से ना उबर पवला का चलते गौतम गंभीर के एकदिना खेलला पर संदेह बा आ ऊ वापिस लवटि सकेलें.\nइथियोपिया के युवा धावक 22 वर्षीय इब्राहिम जेइलान 13वां विश्व एथलेटिक्स चैम्पियनशिप के 10,000 मीटर स्पर्धा के स्वर्ण पदक जीत के आपन सपना पूरा लिहलन.\nआजु खेल दिवस का अवसर पर राष्ट्रपति प्रतिभा पाटील एगो विशेष समारोह में निशानेबाज गगन नारंग को देश के सर्वोच्च खेल सम्मान-राजीव गांधी खेल रत्न से सम्मानित कइली. एकरा अलावे 19 गो दोसर खिलाड़ियन के अर्जुन पुरस्कार से सम्मानित कइल गइल.\nअनेके स्पर्धा में ओलम्पिक क्वालीफायर ना मिल पवला का बाद पाकिस्तान 2012 लंदन ओलम्पिक खातिर कुश्ती, निशानेबाजी, एथलेटिक्स अउर तैराकी स्पर्धा में वाइल्ड कार्ड देबे के निहोरा कइले बा.\nभारत के दीपिका कुमारी पोलैंड के लेग्निका में होत विश्व युवा तीरंदाजी चैम्पियनशिप के महिला रिकर्व स्पर्धा के जूनियर वर्ग में स्वर्ण पदक हासिल कर लिहली.\nउत्तर प्रदेश के खबर, सोमार 29 अगस्त का दिने\nत्रिनिदाद आ टोबैगो के प्रधानमंत्री के जान से मारे के धमकी


महुआ टीवी पर छात्र राजनीति के इम्तिहान – Anjoria\nअप्रैल 3, 2010 इम्तिहान, टीवी सीरियल, महुआ टीवी\nभोजपुरी टीवी चैनल महुआ पर कुछ हफ्ता से शुरु धारावाहिक कार्यक्रम इम्तिहान के दर्शक बहुते पसन्द कर रहल बाड़े आ कार्यक्रम टीआरपी चार्ट पर रॉक कर रहल बा. राजनेतवन का संरक्षण में चले वाला छात्र राजनीति पर आधारित ई धारावाहिक के गैर भोजपुरिया दर्शको चाव से देखत बाड़े. हर हफ्ता सोमार से ले के बियफे तक रात दस बजे देखावल जा रहल एह धारावाहिक में पहिला बार छात्र राजनीति छोटका परदा पर आइल बा.\nअशोक शरण के निर्माण आ अंजली कुमार सिंह के निर्देशन में बनल एह धारावाहिक के मुख्यपात्रन में रिंकू घोष, दीपराज राणा, मुश्ताक खान, सुधीर डाल्वी, उषा सिंहम सुधांशु शरण, राजीव कुमार, पंकज कुमार, रीमा शर्मा, आ धीरज पण्डित शामिल बाड़े. दर्शकन के प्यार बिटोरत एह धारावाहिक के पारी बहुते लमहर बुझात बा. रउरो देख के फैसला करीं.


मनोरंजन – Page3– टटका खबर\nभोजपुरी सिनेमा जगत के पॉवरस्टार पवन सिंह के भोजपुरी फिलिम ’सरकार राज’ एह शुक का दिने देश भर में एके साथ रिलीज भइल आ हर जगहा एकर बढ़िया स्वागत भइल देखनिहारन का भीड़ के साथ. प्रीमियर का मौका पर देखनिहार अपना सोझा पॉवर स्टार पवन सिंह के देखके गदगद हो गइलें. लोग उनुका साथे जम\nहाथी के चार सौ एगो साथी\nयूपी चुनाव ला सबले पहिले आपन उम्मीदवारन के लिस्ट जारी क दिहली हाथी के पिलवान मायावती. आजु जारी लिस्ट में 101 नाम का साथ बसपा के 401 गो उमीदवारन के नाम के एलान हो गइल. सोनभद्र के दू गो सीट अबहीं ले तय नइखे कि जनरल रहे वाला बा कि रिजरभ. जसहीं तय होखी तसहीं\nआजु 19 जून 2016 के दुनिया में फादर्स डे का रुप में मनावल जा रहल बा आ एह मौका पर बिहार हिन्दी साहित्य सम्मेलन का तरफ से पटना में सम्मेलन भवन में एगो सम्मान सह सांस्कृतिक समारोह का आयोजन कइल गइल बा. जवना में हाल में भइल प्रतियोगितन में माथ पर चहुँपल बेटियन का साथ\nबीतला जमाना के मशहूर हीरोइन साधना के निधन\nकाल्हु शुक का दिने बीतला जमाना के मशहूर अभिनेत्री साधना, जिनकर पूरा नाम रहुवे साधना शिवदासानी, के लमहर बीमारी का बाद अस्पताल में निधन हो गइल.2सितंबर 1941 का दिने आजु के पाकिस्तान आ तब के हिन्दुस्तान के शहर कराची में जनमल साधना के पहिला ब्रेक मिलल रहुवे साल 1958 में एगो सिंंधी फिल्म\nसोनपुर मेला के उद्घाटन 23 तारीख के\nदुनिया भर में मशहूर हरिहर क्षेत्र सोनपुर मेला के उद्घाटन सोमार का दिने होखे वाला बा. एकर पूरा तइयारी क लीहल गइल बा. मेला करीब एक महीना ले चली आ मेला में बिकाए ला तरह तरह के जानवर आ चुकल बाड़ें. मेला घूमे आवे वाला लोग खरीद बिक्री करे खातिर कम, मेला में होखे वाला\nबांग्लादेशी अभिनेत्री के देश से निकाले के माँग\nबांग्लादेश के मशहूर अभिनेत्री जया आहसान पिछला दिने कोलाकात में एगो फिलिम के शूटिंग करत में बहुते उत्तेजक सीन फिलिमवली जवना का बाद ऊ अपना देश के कट्टरपंथी संगठनन के निशाना पर आ गइल बाड़ी. ई लोग जया के तुलना सनी लियोन से करे लागल बा. जया आहसान के दू दू बेर बेहतर अभिनय ला


October 2012 – Page7– Anjoria\nMonth: October 2012 (Page 7)\n26 अक्टूबर से बिहार में सोनू झा के ‘अंतिम तांडव’\nबेहतरीन अभिनय आ निर्देशन से सजल खलनायक सोनू झा के फिल्म अंतिम तांडव 26 अक्टूबर से बिहार के 65 गो सिनेमा घर में एक रिलीज कइल जाई. एह फिलिम में रोमांस, कामेडी, एक्शन, सुने लायक गीत-संगीत आ दिल दहलावे वाला मार-पीट देखे के मिली. नायक हउवें विराज भट्ट. एह फिलिमपूरा पढ़ीं…\n‘दिल हो गईल कुर्बान‘ के शूटिंग सिलवासा मे शुरू भइल\nआर. एस. फिल्मस् प्रोडक्शन के बैनर तले बनत भोजपूरी फिल्म ’दिल हो गईल कुर्बान’ के गुजरात के सिलवासा मे कइक जात बा. निर्माता आर एस तिवारी बतावत बाड़ें कि इ फिलिम पूरा तरह अंडरवल्ड पर आधारित बा जवना में देखावल गइल बा कि कइसे एगो आम आदमी एगो रोटी लापूरा पढ़ीं…\nप्रेम विद्रोही हो गइलें रवि किशन\nसिनेमा भोजपुरी के सदाबहार सुपर स्टार रवि किशन एह घरी मुंबई छोड़ लखनऊ में प्रेम विद्रोही बनल बइठल बाड़ें. रवि किशन के प्रेम विद्रोही बनावे के जिम्मेवार बाड़ें निर्माता अंजनी उपाध्याय आ निर्देशक सनोज मिश्रा. अब सवाल उठऽता कि रवि किशन आखिर केकरा प्रेम में विद्रोही बनल बाड़ें, जान लींपूरा पढ़ीं…\nबिहार क बाद अब मुंबई चहुँपिहें ‘मर्द तांगेवाला’ विराज भट्ट\nबिहार में एक्शन स्टार विराज भट्ट के फिलिम ‘मर्द तांगेवाला’ धमाकेदार ओपनिंग का बाद सुपर डुपर हिट भइला का बाद मुम्बई में रिलीज होखे वाली बा. (शशिकांत सिंह रंजन सिन्हा)\nअभय सिन्हा के फिलिम में स्मृति सिन्हा\nसिनेमा भोजपुरी के चर्चित नायिका स्मृति सिन्हा मशहूर निर्माता अभय सिन्हा के फिल्म ‘‘प्यार झुकता नहीं’’ में मुख्य नायिका बनल बाड़ी. असलम शेख निर्देशित एह फिलिम में स्मृति एकबेर फेरू खेसारीलाल के अपोजिट बाड़ी. ‘साजन चले ससुराल’ से चर्चा में आइल स्मृति के अबले ‘देवरा पे मनवा डोले’, ‘सौगंध गंगापूरा पढ़ीं…\n‘नागिन’ में लउकी पहिला बेर एगो अद्भुत खेला\nराजकुमार आर. पाण्डेय रानी चटर्जी के ’नागिन’ बना दिहलें सिनेमा भोजपुरी के मशहूर निर्माता-निर्देशक राजकुमार आर. पाण्डेय सिनेमा भोजपुरी के रानी रानी चटर्जी के ‘नागिन’ बना दिहलन. रानी चटर्जी साईदीप फिल्मस के बैनर तले बनल फिलिम ‘नागिन’ में नागिन के केन्द्रीय भूमिका में बाड़ी आ इन कर नायक बाड़ें खेसारीलालपूरा पढ़ीं…\nसिनेमा भोजपुरी में एह घरी हॉट गर्ल मोनालिसा के जलवा जारी बा. ‘‘कहाँ जइबा राजा नजरिया लड़ाईके’’, ‘देवरा बड़ा सतावेला’, ‘सात सहेलियाँ’, ‘हो गईनी दीवाना तोहरे प्यार में’, ‘सईयां के साथ मड़ईया में’ जइसन ब्लॉकबास्टर फिलिम दे चुकल मोनालिसा आजु भोजपुरी के सगरी नायक, निर्माता आ निर्देशकन के पहिला पसंदपूरा पढ़ीं…\nसिनेमा भोजपुरी के रोमांटिक एक्शन सितारा विक्रांत सिंह के डेग गँवे गँवे आगा ओरि बढ़ल जात बा, ‘‘मुन्ना बजरंगी’’ से चर्चा में आइल विक्रांत भोजपुरी सिनेमा के ओह गिनल चुनल नायकन में से हउवें जे हर तरह का भूमिका में फिट बइठेलें. विक्रांत एह घरी निर्देशक रवि कश्यप के दूपूरा पढ़ीं…\nसिनेमा भोजपुरी में पहिला हाली अइसन भइल बा कि कवनो अभिनेता के, जेकर आजु ले एकहु फिलिम रिलीज नइखे भइल, 25 – 25 लाख रूपये में साइन कइल जात होखे. ई भइल बा चुन्नु सिंगापुरी संगे जिनका के निर्माता विनय शुक्ला आ चौहान जी अपना अपना फिलिमन खातिर साइन कइलेपूरा पढ़ीं…\nकवनो खिताब उताब ना बस देखनिहारन के नेह छोह मिलत रहो, कहेलन प्रकाश अवस्थी\nप्रकाश अवस्थी के सिनेमा छत्तीसगढ़ में सुपर स्टार मानल जाला . ‘मयां’, ‘दो लफाड़ू’, ‘मैं पूरा अनाड़ी लभो खिलाड़ी’, ‘टूरा रिक्शावाला’ उनकर सफल फिलिमन में से हई सँ. प्रकाश अब निर्माता श्रेय श्रीवास्तव के फिलिम ‘चिंगारी’ से सिनेमा भोजपुरी में डेग धइले बाड़न. का छत्तीसगढ़ी सिनेमा का तरह ऊ भोजपुरीओपूरा पढ़ीं…\nफिलिमे में सही सीमा बाकिर दरोगा बन के अपना पापा के सपना पूरा कइली\nअबही ले अपना आइटम डांस से देखनिहारन के होश उड़ावे वाली सीमा सिंह फिल्म ‘लड़ब मरते दम तक’ में इन्स्पेक्टर के किरदार में बदमाशन के छट्ठी के दूध इयाद करावत लउकीहें. दुर्गा फिल्म्स प्रोडक्शन के बैनर तले बनत एह फिल्म के निर्माता संजय कुमार मिश्रा आ निर्देशक पिंटू चटर्जी हउवें.पूरा पढ़ीं…


आदि शंकराचार्य के अमर योगदान – Hum Bhojpuria\nआदि शंकराचार्य के अमर योगदान\nएमे कौनो दू राय नइखे कि आदि शंकराचार्य सनातन धर्म के एने-ओने छिंटाइल विचारधारा के एकीकरण क दिहले। उनकर जनम केरल के मालाबार इलाका के कालड़ी गांव में नंबूदरी ब्राह्मण परिवार में भइल रहे। पिता- शिवगुरु आ माता- आर्याम्बा परम ईश्वरभक्त रहे लोग। शंकराचार्य के जन्म सातवीं शताब्दी के मानल जाला। बाकिर एगो मान्यता बा कि उनुकर जनम 508 ईसा पूर्व आ मृत्यु 474 ईसा पूर्व भइल रहे। त हमनी के एकरा पर ढेर सोचला के जरूरत नइखे। ईहे मानि के चलेके बा कि आदि शंकराचार्य ईश्वर के एगो अवतार रहले। काहें से कि ऊ सिरिफ 32 साल के आयु तक जियले। एही बीच में ऊ अद्वैत वेदांत के ठोस आधार बना दिहले, विविध विचारधारा के एकीकरण कइले, उपनिषद आ वेदांत के सूत्र के व्याख्या कइले, बिसेस रूप से ईश, केन, कठ, प्रश्न, मुंडक, मांडुक्य, ऐतरेय, तैतीर्य, वृहदारण्यक आ छांदोग्य उपनिषद के विलक्षण भाष्य लिखले, ब्रह्मसूत्र के व्याख्या कइले, चारो दिशा में चार गो पीठ- ज्योतिष्पीठ (बद्रीनाथ, उत्तराखंड), गोवर्धनपीठ (पुरी, उड़ीसा), शारदापीठ (द्वारका, गुजरात), आ श्रृंगेरीपीठ (मैसूर, कर्नाटक) में स्थापित कइले। एकरा अलावा ऊ दसनामी (दस प्रकार के) संप्रदाय बनवले, जवना के नांव ह- गिरि, पर्वत, सागर, पुरी, भारती, सरस्वती, वन, अरण्य, तीर्थ आ आश्रम। एही से उनुका के ढेर लोग भगवान शिव के अवतार भी कहेला।\nआदि शंकराचार्य के जनम के लेके एगो बड़ा रोचक प्रसंग बा। कहल जाला कि माता आर्यांबा आ पिता शिवगुरु के कई साल ले कवनो संताने ना भइल। लागत रहे कि अब माता आर्याम्बा बिना संताने के रहि जइहें। घर के लगिए एगो शिव जी के मंदिर रहे। दूनो परानी ओही मंदिर में पूजा आ ध्यान करे बइठि गइल लो आ ठानि लिहल लो कि जब तक भगवान शिव के पुत्र पैदा होखे खातिर आसिरबाद ना मिली ऊ लोग ओहिजा से टस से मस ना होखिलो। चाहे मृत्यु काहें ना हो जाउ। त कहल जाला कि भगवान शिव कृपा सिंधु हउवन, किरपा के सागर। एह दूनो परानी के बिना खइले-पियले कठिन तप देखि के शिव जी के मन पसीज गइल। ऊ प्रकट हो गइले आ कहले कि बर मांग लोग, का चाहीं। कहाला कि भगवान के सब मालूम रहेला कि के का चाहता। बाकिर उनुकर लीला अइसन ह कि ऊ भक्त के मुंह से ओकर कामना सुने के चाहेले। त शिवगुरु जी कहलन कि प्रभु, हमनी के कौनो संतान नइखे। किरपा करीं आ एगो पुत्र प्राप्ति के आशिरबाद दे दीं। भगवान शिव कहले कि तोहरा लोगन के लइका होखी। बाकिर एगो शर्त बा- तू ढेर उमिर के लइका चाह तार त ऊ बुद्धिमान ना होखी। कम उमिर के लइका होई बाकिर ऊ परम बिदवान होखी। कइसन लइका चाह तार। शिवगुरु स्वयम परम विद्वान रहले, उनुकर माता भी विद्वान रहली। तुरंते कहले- प्रभु, कमे उमिर के लइका दीं, जवन परम विद्वान होखे। तब माता आर्याम्बा के कोख में आदि शंकराचार्य आ गइले। बाकिर उनुका जनम के कुछए महीना बाद पिता शिवगुरु के देहांत हो गइल। जनम के पहिले शिवगुरु अपना मेहरारू आर्याम्बा के वेद-पुराण के पवित्र प्रसंग आ धार्मिक, आध्यात्मिक कथा सुनवले ताकि आदि शंकराचार्य के कान में ई कुल बाति जाउ। आदि शंकराचार्य के आठ बरिस उमिर भइल त उनुका वेद, पुराण, उपनिषद आदि के परम ज्ञान हो चुकल रहे। उनुका मन में परम वैराग्य के भाव उठल। ओही घरी ऊ अपना महतारी से आज्ञा ले के गुरु के खोज आ साधना खातिर घर छोड़ि दिहले।\nउनुकरा संन्यास लिहला के भी एगो कहानी बा। घर का लगे अलवाई नदी बहत रहे। ओही में माई-बेटा नहाए गइल लोग। अचानके आदि शंकराचार्य के एगो गोड़ मगरमच्छ पकड़ि लिहलसि। उनुकरा माई के त जइसे पराने निकलि गइल। ऊ रोए लगली। त आदि शंकराचार्य कहले कि ए माई तूं हमरा के संन्यास के आज्ञा दे देबू त ई मगरमच्छ से बांचे खातिर हम प्रार्थना कर सकतानी। माई कहली कि ठीक बा। तू संन्यास ले लीह। बाकिर तोहार जान बांचि जाउ। ज्योंही माई संन्यास के आज्ञा दिहली, मगरमच्छ आदि शंकराचार्य के गोड़ छोड़ि दिहलस। लोग कहेला कि भगवाने मगरमच्छ के रूप में आइल रहले।\nआदि शंकराचार्य गुरु के खोज में निकलले त उनुका मन में गहिर आस्था रहे कि गुरु जरूर मिलिहें। ऊ पैदले, नंगे पैर जगह-जगह भ्रमण कइलन। कठिन खोज के बाद आखिरकार हिमालय के बद्रीनाथ के एगो आश्रम में गुरु गोविंद भगवत्पाद से भेंट होइए गइल। आदि शंकराचार्य के बुझा गइल कि ईहे हमार गुरु हउवन। गुरु पुछले कि तूं के हव। आदि शंकराचार्य कहले कि एह शरीर के पिता के नाम शिवगुरु ह। बाकिर हम के हईं, ईहे जाने खातिर हम रउवां शरण में आइल बानी। विनम्र प्रार्थना बा कि हमरा के शिष्य बना लीं। गोविंद भग्वतपाद जी जानत रहले कि ई हमार शिष्य के लायक लइका बा। ओह दिन से आदि शंकराचार्य ओह आश्रम के निवासी हो गइले आ अद्वैत दर्शन के शिक्षा प्रारंभ हो गइल। शिक्षा पूर्ण भइल त ई देश भर के भ्रमण कइलन आ जगह-जगह आपन चेला (शिष्य) बनवलन। बनारस में मंडन मिश्र जइसन विद्वान के शास्त्रार्थ में हरा दिहलन आ उनका के आपन चेला बनवलन।\nएक बार के बात ह कि आदि शंकराचार्य गंगा में नहा के अपना चेला लोगन के साथे वापस आवत रहले। सामने से एगो मइल-कुचइल चांडाल चारि गो कुकुर ले के आवत रहे। चेला कहलन स कि चांडाल रास्ता से हटि जा, हमनी के गुरु जी गंगा असनान क के आवतारे। चांडाल सामने आके ठिठकि के रुकि गइल। कहलसि कि हमरा देहि के रउवां सब चांडाल कहतानी। बाकिर हमार आत्मा त ओइसने बा जइसन राउर बा। त केकरा के हटे के कहतानी, देह के कि आत्मा के? रउवां सब त विद्वान हईं सभे। आत्मा पवित्र ह। आदि शंकराचार्य के लागल कि ई कौनो साधारण व्यक्ति ना ह। ऊ तुरंते हाथ जोड़ि के चांडाल के प्रणाम कइले आ कहले कि महाराज रउवां के हईं, रउवां निश्चय रूप से मनुष्य के रूप में कौनो देवता हईं। ई सुनते चांडाल भगवान शिव के रूप में बदलि गइल। भगवान शिव के गुरु आ चेला लोग चरण छुअल लोग आ धन्य भइल लोग। चारि गो कुकुर चारि गो वेद के रूप प्रकट भइलन स।\nशंकराचार्य के आनंद के कौनो ठेकाना ना रहे। शिव जी कहलन कि तोहरा के हम आसिरबाद दे तानी कि तू ब्रह्मसूत्र पर भाष्य लिखब। तब तक ले ऊ भगवत् गीता पर भाष्य लिखि चुकल रहले। त ब्रह्मसूत्र पर भाष्य लिखत के बेरी एगो अउरी घटना भइल। नदी से नहा के आदि शंकराचार्य वापस लौटत रहलन त एगो साधु उनुका से ब्रह्मसूत्र के एगो श्लोक के अर्थ पुछलसि। आदि शंकराचार्य ओकर अर्थ बतवलन। एह पर ऊ साधु उनुका से शास्त्रार्थ करे लागल। आठ दिन ले शास्त्रार्थ भइल। शंकराचार्य के लागल कि ई कौनो साधारण साधु ना हउवन। ऊ हाथ जोड़ि के प्रार्थना कइलन कि रउवां आपन असली परिचय दीं। रउवां के हईं? तब पता चलल कि ऊ ब्रह्मसूत्र के रचयिता वेदव्यास हउवन। आदि शंकराचार्य के त आनंद के ठेकाना ना रहे। वेदव्यास उनुका के कहले कि तू हमरा ब्रह्मसूत्र के सही-सही व्याख्या कर रहल बाड़। जा तोहरा के हमार आशीर्वाद बा।\nआदि शंकराचार्य सचहूं ईश्वर के अवतार रहले। उनुका बारे में जेतना लिखाउ कमे कहाई। कहल जाला कि ऊ 262 से ज्यादा ग्रंथ लिखले बाड़े। हमनी के धन्य बानी जा कि ओह धरती पर जनम लेले बानी जा जहां परम पवित्र ईश्वर के अवतार आदि शंकराचार्य के जन्म भइल रहे। अंत में 32 बरिस के उमिर में ऊ केदारनाथ में आपन शरीर छोड़ि दिहले, महासमाधि में लीन हो गइले।\n« भाषा-साहित्य-संस्कृति के मोती: मोती बीएभगवान छपरफार »


बैंक में पैन आ आधार जमा करावे के समय सीमा बढ़ि गइल – टटका खबर\nनयी दिल्ली 31 मार्च (वार्ता). बैंक खाता से पैन नं आ आधार कार्ड जोड़वावे के समय सीमा केन्द्र सरकार अब बेमियादी समय ले बढ़ा दिहले बिया.\nवित्त मंत्रालय आजु बतवलसि कि एह बारे में सुप्रीम कोर्ट के फैसला आ गइला का बादे ओकरा हिसाब से नया तारीख बतावल जाई.\nआजु जारी भइल वित्त मंत्रालय के अधिसूचना में कहल गइल बा कि सुप्रीम कोर्ट बैंक खातन के आधार से जोड़े के समय सीमा तबले बढ़ा दिहले बिया जब ले ऊ एहपर आपन फैसला नइखे सुना देत. एही से सरकारो ओही हिसाब से फैसला कइले बिया कि अदालत के फैसला अइला का बादे नया समय सीमा बतावल जाई.\nजान जाईं कि आधार का फेरा में बहुते लोग के गड़बड़झाला सामने आ गइल बा आ जे लोग के गड़बड़ झाला अबहीं ले उघार नइखे भइल ऊ लोग चाहत बा कि उनुकर मामिला धराव ना आ ऊ आपन गड़बड़झाला जारी राख सकसु. हमरा लागेला कि जेही आधार के विरोध करत बा ओकरा तिजोरी भा पेट पर बरियार लात लागल बा आ एही से ऊ लोग बेचैनो बेसी बा.\nTags: आधार, खाता, पैन


Dataram Nagar of Banaras who was arrested by the British and sent to Kalapani Bhojpuri: बनारस क वीर रहन दाताराम नागर, गिरफ्तार कर अंगरेज भेजि देहलन कालापानी – News18 Hindi\nBhojpuri: बनारस क वीर रहन दाताराम नागर, गिरफ्तार कर अंगरेज भेजि देहलन कालापानी\nदाताराम अउर ओनकर साथी लोग 1772 से ही अंगरेजन के खिलाफ बनारस में मोर्चा खोलि देहले रहलन. अगस्त 1781 में शिवाला घाट के लड़ाई में 200 अंगरेज सैनिक अउर अधिकारी मारल गयल रहलन. एक दिन धोखा से गिरफ्तार कइ के अंगरेज ओन्हय 20 साल बदे कालापानी भेजि देहलन.\nदेश के अजाद करावय में जेतना जने क नाम इतिहास में दर्ज हौ, ओहसे अधिक नाम इतिहास से बहरे पड़ल हयन. एहमे से कई लोगन के आज ओनकर शहर, गांव अउर टोला-महल्ला तक नाहीं जानत. दाताराम नागर अइसनय एक नाम हौ. नागर बनारस क एक वीर दबंग देशभक्त रहलन. इतिहास में 1857 के विद्रोह के अंगरेजन के खिलाफ पहिला जन विद्रोह मानल गयल हौ, लेकिन दाताराम अउर ओनकर साथी लोग 1772 से ही अंगरेजन के खिलाफ बनारस में मोर्चा खोलि देहले रहलन. अगस्त 1781 में शिवाला घाट के लड़ाई में 200 अंगरेज सैनिक अउर अधिकारी मारल गयल रहलन. एहमें से कईयन क गरदन नागर के तलवार से ही कटल रहल. नागर अंगरेजन क काल बनि गयल रहलन. एक दिन धोखा से गिरफ्तार कइ के अंगरेज ओन्हय 20 साल बदे कालापानी भेजि देहलन.\nनागर हट्ठा कट्ठा सात फुटा जवान. ताकत एतनी कि तलवार क वार जहां भी पड़य, उ दुइ टुकड़ा होइ जाय, चाहे आदमी होय या जानवर. नागर क एक साथी रहलन भंगड़ भिक्षु. उ भी नागर जइसन बलवान अउर साहसी रहलन. दूनों मिलि के बनारस में अंगरेजन के खिलाफ रणनीति बनावय अउर अंजाम देय. भंगड़ भिक्षु के बारे में अलग से चर्चा होई. अलईपुर वाराणसी सिटी रेलवे स्टेशन के पास आज जहां टीबी अस्पताल हौ, ओही ठिअन एक ठे बगइचा रहल. बगइचा में एक कुंआ रहल. बगइचा त अब नाहीं बा लेकिन कुंआ अबही भी मौजूद हौ. ओही ठिअन नागर अउर ओनकर साथी लोग जुटय अउर अंगरेजन के खिलाफ रणनीति बनावय. पुरनिया लोग बतावयलन कि ओह समय नागर क बनारस में दबदबा रहल. अंगरेज अधिकारी नाम सुनि के कांपय. अंगरेज नागर के गिरफ्तार करय क बहुत बेवत कइलन, लेकिन सफल नाही होइ पइलन.\nदूसरी तरफ कई गद्दार भी रहलन, जवन अंगरेजन से मिलि नागर के खिलाफ मुखबिरी करय. लेकिन नागर के आदमिन से डर के मारे इ कुल मुखबिर मूसे के बीली में लुकायल रहय. बनारस क नायब मुंशी फैयाज अली अउर मिर्जापुर में अंगरेजन क ठेकेदार बनकट मिसिर अपुना के ढेर लगावय अउर दूनों नागर के खिलाफ खुल्लम खुल्ला काम करय. नागर क शागिर्द लोग तय कइलन कि पहिले बनकट मिसिर के निपटावल जाय. मिसिर के न्योता भेजायल कि अगले पुन्नवासी के ओझला के नाला पर भांग छनी. मिसिर न्योता स्वीकार कइ लेहलन अउर जवाबी संनेसा भेजवइलन कि भोजन क इंतजाम ओनके ओरी से रही. दूनो तरफ से लड़ाई क खुला न्योता रहल अउर जवान लोग लाठी के तेल पियावय लगलन.\nबनकट मिसिर अपने संगे 100 लठइत लेइ के पहुंचलन अउर नागर भी अपने संगी-साथी अउर सागिर्दन क टोली लेइके पहुंचलन. भांग-बूटी छनल, खाना-पीना भयल अउर फिर दूनों ओरी से जमि के भिड़ंत भइल. अंत में नागर अउर मिसिर आमने-सामने आइ गइलन. नागर तलवार चलइलन त मिसिर अपने लाठी से रोकय लगलन. लेकिन नागर के तलवार क धार अउर भार मिसिर क लाठी नाहीं सहि पइलस. मिसिर लड़खड़इलन अउर पीछे हटि के भागय लगलन. नागर दउड़ाइ लेहलन. अजोरिया रात रहल, देखय में कवनो दिक्कत नाहीं रहल. लेकिन अचानक नागर के दिमाग में आयल कि निहत्था आदमी के पीछे भागब मर्द क काम नाहीं हौ. उ पीछे लौटय लगलन. तबय रस्ते में एक जवान औरत मिलल, जवन मिसिर के कुकरम क सतावल रहल. उ औरत मिसिर क लाश देखय बदे आधी रात के इहां आइल रहल. औरत क आपबीती सुनले के बाद नागर आगबबूला होइ गइलन अउर मिसिर के तरफ फिर दउड़लन. निहत्था आदमी पर वार नाहीं करय के रहल, एह के नाते नागर मिसिर के आपन तलवार देइ देहलन अउर खुद आपन खुखरी संभरलन. अब एक झटका में खुखरी मिसिर के सीना में घुसि गइल अउर मिसिर अगले क्षण में लाश होइ गइलन.\nइ औरत ठकुरे क लड़की रहल अउर बला क खूबसूरत रहल. मिसिर के कुकरम के नाते आज उ रखैल, कसबिन क जिनगी जीयत रहल. नागर के ओकरे हालत पर बहुत दया आइल अउर उ मिर्जापुर के नारघाट पर ओकरे रहय क बंदोबस्त कराइ देहलन. कभौ-कभौ ओहसे मिलय भी जायं. दूनों में गहरा प्रेम होइ गयल रहल. नागर ओह औरत के सुंदर कहि के बोलावय. नागर अउर सुंदर के प्रेम कहानी वर्णन काशी क प्रतिष्ठित लेखक रूद्र काशिकेय अपने किताब बहती गंगा में बहुत सुंदर तरीके से कइले हउअन.\nबनकट मिसिर क काम तमाम भइले के बाद अब बारी मिसिर क साथी अउर बनारस क गद्दार नायब फैयाज अली क रहल. एही बीच पता चलल कि फैयाज अली मुहर्रमी जुलूस क दुलदुल घोड़ा ठठेरी बजार से निकलवावय के कोशिश में हयन. फैयाज हर रोज संझा के अंगरेज अफसरन के इहां दुआर लगावय अउर पूरे शहर के देशभक्तन क गतिविधि उगलि के आवय. फैयाज पिछले दुइ साल से मुहर्रम क जुलूस अलग-अलग रस्ता से निकालय क कोशिश करत रहलन. एकरे पीछे अंगरेजन क हाथ रहल अउर नागर अंगरेजन क चाल समझत रहलन. नागर के नाते फैयाज दूनों साल नए रस्ता से जुलूस नाहीं निकालि पइले रहलन. लेकिन एदइया अंगरेज से मिलि के फैयाज बड़ी तइयारी कइले रहलन. जुलूस के संगे अंगरेजी पलटन क भी तैनाती रहल. इ खबर नागर के मिलल त खून खौलि उठल. नागर जुलूस के दिना सीधे ठठेरी बजार पहुंचलन. दुलदुल क घोड़ा नागर के सामने से जात रहल. नागर क तलवार असमान में चमकल अउर पूरी ताकत से घोड़ा पर आइ गिरल, घोड़ा तत्काल दुइ टुकड़ा होइ गयल.\nअंगरेजी सिपाही अब नागर के ऊपर टूटि पड़लन. लेकिन नागर के तलवार के आगे ओनकर एक नाहीं चलल. नागर तलवार से रस्ता बनावत निकलि गइलन. एह घटना में कई अंगरेज सिपाही मारल गइलन, लेकिन फैयाज अली किस्मत से बचि भागि गयल. पूरे बनारस में हड़कंप मचि गयल. ब्रह्मनाल में उमरावगिरि के बावड़ी के एक नाला में नागर दुइ दिना तक लुकायल रहलन. ओकरे बाद एक दिना राती के उ राजघाट चलि गइलन. अंगरेज अधिकारी नागर के कुकुरे की नाईं खोजत रहलन. एही बीच एक दिना जब उ कटेसर गांव के पास लोटा क पानी लेइके निपटय जात रहलन, कवनो गद्दार मुखबिरी कइ देहलन. अंगरेजी सेना नागर के सबेरे सबेरे घेरि लेहलस. नागर निहत्था रहलन. हाथे में खाली लोटा रहल. लेकिन ओही लोटा से उ चार-पांच सिपाहीन क खोपड़ी फोड़ि नइलन. नागर गिरफ्तार होइ गइलन. अंगरेजन के जान में जान आइल. अंगरेज जज नागर के 20 साल कालापानी क सजा सुनइलस. नागर क सजा सुनि के ओनकर संगी-साथी रोवय लगलन. पूरा बनारस गमगीन होइ उठल. लेकिन नागर जंजीर में जकड़ला के बाद भी शेर की नाई दहाड़त रहलन - ’’नामर्दन की नाई तनहन रोवत काहे हय रे. बीस साल कवनो पहाड़ नाहीं हौ. बीस साल बाद फिर एनहने क खोज खबर लेब. तनहन अपने काम में लगल रहे.’ लेकिन उ दिन कभौ नाहीं आयल.\nनागर के कालापानी क खबर सुनि के मिर्जापुर में सुंदर पागल होइ गइल. गंगा घाटे पर बइठि के उ दिन-रात नागर के याद में कजरी गावय.\nसबकर नइया जाला रामा कासी हो बिसेसर रामा,\nहरे रामा नागर नइया जाला कालेपनिया रे हरी.\nजव मैं जनती नागर जइबा कालेपनिया रामा,\nहमहू चलि अवतीन बिनु गवनवा रे हरी.\n(सरोज कुमार वरिष्ठ पत्रकार हैं. यह उनके निजी विचार हैं.)


July 2015 – टटका खबर\nलोकसभा में गृहमंत्री राजनाथ सिंह शुक का दिने कांग्रेस के याद दिअवलन कि यूपीए सरकार का दौरान ‘हिंदू आतंकवाद’ के जुमला गढ़ के देश में आतंकवाद का खिलाफ लड़ाई के कमजोर क दीहल गइल. एह बात ला हाफिज सईद तब सरहले रहुवे यूपीए सरकार के. कहलन कि मोदी सरकार अब एह तरह के शर्मनाक हालात…\nRead More about टटका खबर : शुक, 31 जुलाई 2015 (अबेर)\nटटका खबर : शुक, 31 जुलाई 2015 (सबेर)\nदेवरिया जिला के भागलपुर में बियफे का दिने भइल विश्व भोजपुरी सम्मेलन के राष्ट्रीय कार्यकारिणी का बैठक में ओकर अध्यक्ष सतीश त्रिपाठी अपना पद से इस्तीफा देबे के मनसा जतवलन बाकिर संगठन पर पूरा नियन्त्रण राखे वाला अरुणेश नीरन सभका के पहिलहीं बता दिहले रहलन कि इनकर इस्तीफा नइखे सकारे के. कुछ सदस्य लोग के…\nRead More about टटका खबर : शुक, 31 जुलाई 2015 (सबेर)\nटटका खबर : बियफे, 30 जुलाई 2015 (सबेर)\nसाल 1993 में मुम्‍बई शहर में बम विस्‍फोट करा के अढ़ाई सौ से बेसी लोग के जान लेबे वाला याकुब मेमन के फांसी चढ़वला से रोके खातिर सगरी कर्म आ कुकर्म करे वाला लोग सब जतन कर के थाक गइल. बीच अधरतिया सुप्रीम कोर्ट के दुआर ठकठका के रात बेरा सुप्रीम कोर्ट के खोले खातिर…\nRead More about टटका खबर : बियफे, 30 जुलाई 2015 (सबेर)\nटटका खबर : बुध, 29 जुलाई 2015 (अबेर)\nमानवता आ देश के दुश्मन याकूब मेमन के फाँसी रोके खातिर दीहल याचिका आजु सुप्रीम कोर्ट खारिज कर दिहलसि. ओने महाराष्ट्र के राज्यपाल दुबारा मिलल दया याचिका खारिज कर दिहलन. अब रह गइल राष्ट्रपति का लगे फेरू भेजल दया याचिका जवना के खारिज करे के सलाह केन्द्र सरकार दे दिहले बिया. बाकिर राष्ट्रपति ओकरा बाद…\nRead More about टटका खबर : बुध, 29 जुलाई 2015 (अबेर)\nटटका खबर : बुध, 29 जुलाई 2015 (सबेर)\nबलिया जिला के रसड़ा में एगो भोजपुरी फिलिम के शूटिंग शेड्युल का दौरान रात में अपना पति संगे सूतल नायिका रुपाली पर फिलिम के निर्देशके तेजाब फेंक के मरद मेहरारू के झउँसा दिहलसि. निर्देशक सुखपुरा इलाका के मिड्ढा गाँव के अजय पुजारी के एह मामिला में गिरफ्तार कर लीहल बा. नायिका रुपाली गाजीपुर के रेहाती…\nRead More about टटका खबर : बुध, 29 जुलाई 2015 (सबेर)\nटटका खबर : मंगल, 28 जुलाई 2015 (अबेर)\nशनिचर का साँझ शिलांग में निधन का बाद डा. कलाम साहब के पार्थिव शरीर आजु वायु सेना के विमान से दिल्ली ले आइल गइल आ बाद में उनुका सरकारी निवास पर राखल गइल जहाँ भारी संख्या में लोग चहुँपल आ कलाम साहब के आपन श्रद्धांजलि दीहल. हवाई अड्डा पर पार्थिव शरीर चहुँपे का बेरा ओहिजा…\nRead More about टटका खबर : मंगल, 28 जुलाई 2015 (अबेर)\nदेश के राष्‍ट्रपति रहल डॉ एपीजे अब्‍दुल कलाम के निधन पर देश मेें सगरो शोक के लहर पसर गइल बा. राष्ट्रपति, उपराष्ट्रपति, प्रधानमंत्री, समेत खासमखास लोग आ आम जनतो आपन आपन शोक जतावे में लागल बा. एह शोक जताओ में कांग्रेसो के लोग शामिल बा जे कलाम के एह जोग ना मानल कि उनुका के…\nRead More about टटका खबर : मंगल, 28 जुलाई 2015 (सबेर)\nना रहलन मिसाइल मैन अब्दुल कलाम. आजु सोमार 27 जुलाई का साँझ शिलांग के आईआईएम में व्याख्यान देत घरी साँझ करीब साढ़े छह बजे देश के राष्ट्रपति रहल अब्दुल कलाम के 84 साल का उमिर में दिल के दौरा पड़ल आ कुछे देर बाद अस्पताल में उनकर मौत हो गइल. कलाम साहब के मौत पर…\nRead More about टटका खबर : सोमार, 27 जुलाई 2015 (अबेर)\nभारत के राष्ट्रपति रहल, परमाणु वैज्ञानिक, महान राष्ट्रभक्त, सरस्वती साधक अवुल पकीर जैनुलाब्दीन अब्दुल कलाम साहब के आज अचानके निधन हो गइल. देश दुनिया में मिसाइल मैन का नाम से मशहूर अब्दुल कलाम साहब के याद ना रहल कि जब मिसाइल छोड़ल जाले त ओकरा पहिले पूरा तइयारी होला आ पल पल के हिसाब राखे…\nRead More about मिसाइलमैन अब्दुल कलाम उड़ गइलन\n257 लोग के जान लेबे वाला आतंकी याकूब मेनन के पैरवी कइला का बाद आलोचना के बाढ़ देख बालीवुड स्टार सलमान खान आपन ट्विट वापिस कर लिहलन आ लोग से माफी मँगलन कि अइसन ट्विट करे के गलती क दिहलन. बाकिर एह बीच 40 जने राष्ट्रपति का लगे गोहार लगवले बाड़न कि याकूब के फाँसी…\nRead More about टटका खबर : अतवार, 26 जुलाई 2015 (अबेर)\nतृणमूल कांग्रेस ना हेने रही ना होने. भूमि अधिग्रहण विधेयक से ऊ एकदम अलगा रहे के एलान कइले बिया. ओने बीजू जनता दल चाहत बावे कि कानून में सहमति प्रावधान आ सामाजिक प्रभाव विश्लेषण प्रावधान फेरू शामिल क लीहल जाव. अदालत से बरी हो गइला का बावजूद बीसीसीआई आईपीएल स्पॉट फिक्सिंग घोटाला का चलते तीन…\nRead More about टटका खबर : अतवार, 26 जुलाई 2015 (उपरी बेरा)\nटटका खबर : शनिचर, 25 जुलाई 2015 (अधरतिया)\nदेश के कानून व्यवस्था अइसन काहे बा आ कइसे एकरा के लूटे वाला सीना तान के चलेलें एकर नमूना आजु दिल्‍ली के एगो अदालत में देखे के मिल गइल जब दिल्ली पुलिस साबित ना करा पवलसि कि आईपीएल-छह में सट्टेबाजी करे वाला दोषी रहलें. नतीजा ई भइल कि अदालत से सगरी आरोपी बेदाग बरी हो…\nRead More about टटका खबर : शनिचर, 25 जुलाई 2015 (अधरतिया)\nआजु शनिचर का दिने बिहार चहुँपल पीएम मोदी बिहार खातिर सौगात के पिटारा लेके आइल बाड़न आ 76 हजार करोड़ के योजना के शुुरुआत करे वाला बाड़न. उनुका साथे सरकारी कार्यक्रम में बिहार के मुख्यमंत्री नीतीश कुमारो मौजूद रहीहें मंच पर. पीएम बनला का बाद पहिला बेर बिहार आइल नरेन्द्र मोदी आ बिहार के मुख्यमंत्री…\nRead More about टटका खबर : शनिचर, 25 जुलाई 2015 (दुपहरिया)\nसंसद में आजु चउथको दिने विपक्ष के हंगामा का चलते कामकाज ठीक से ना हो पावल आ दुनू सदन के बाद में सोमार ले टार दीहल गइल. विपक्षी सदस्‍यन के प्रश्‍नकाल स्‍थगित करे के नोटिस लोकसभा अध्‍यक्ष सुमित्रा महाजन नामंजूर कर दिहले रही बाकिर हंगामा जारी रहल. अब कवनो बैंक से कवनो बैंक के खाता…\nRead More about टटका खबर : शुक, 24 जुलाई 2015 (अबेर)\nआखिरकार छपरा जिला परिषद के उपाध्यक्ष राजेन्द्र राय के कुरसी छिनाइए गइल. बियफे का दिने चाक चौबन्द सुरक्षा व्यवस्था का बीच करावल चुनाव में उनुका खिलाफ 30 लोग वोट दीहल जबकि पक्ष में महज एके. 46 सदस्य वाला परिषद के 31 सदस्य हाजिर रहलें वोटिंग में. सारण जिला के जलालपुर इलाका के संवरी बाजार के…\nRead More about टटका खबर : शुक, 24 जुलाई 2015 (सबेर)\nटटका खबर : बियफे, 23 जुलाई 2015 (अबेर)\nविपक्ष के जिद्द आ सरकार के अपना रुख पर बनल रहला का चलते संसद में बियफहुं का दिने कवनो काम काज ना हो सकल. उनकर ई जिद्द बा कि सुषमा के इस्तीफा बिना संसद ना चले देब आ सरकार के कहना बा कि चाहे कुछ हो जाव सुषमा इस्तीफा ना दीहें. आखिर केहु के जिद्द…\nRead More about टटका खबर : बियफे, 23 जुलाई 2015 (अबेर)\nटटका खबर : बियफे, 23 जुलाई 2015 (सबेर)\nसेबी का शिकायत पर शेयर बाजार में घोटाला क के अपना करिया धन के उजरा बनावे वाला लोग नाहियो त पाँच छह हजार करोड़ रुपिया के चोरी करे वालन पर आयकर विभाग के नजर पड़ गइल बा. सेबी अइसन 900 कंपनियन के प्रतिबन्धित कर दिहले बावे जवनन पर संदेह बा कि ई लोग करिया के…\nRead More about टटका खबर : बियफे, 23 जुलाई 2015 (सबेर)\nटटका खबर : 22 जुलाई 2015 (अबेर)\nखबर खातिर बहुते वेबसाइट बाड़ी सँ बाकिर भोजपुरी पढ़े के आदत डाले खातिर टटका खबर से बढ़िया कवनो दोसर बेबसाइट ना भेंटाई. एकरा के भोजपुरी पढ़े के अभ्यास का तरह देखीं. रोज आईं आ अपना भोजपुरी के धार तेज करीं. न्यूज हंट एप के धन्यवाद दीं जे भोजपुरी के अतना बड़हन मंच दिहलसि. हिन्दुस्तान के…\nRead More about टटका खबर : 22 जुलाई 2015 (अबेर)\nटटका खबर : बुध, 22 जुलाई 2015 (गदबेर)\nना काम कइनी ना करे देब का सिद्धांत पर चलत कांग्रेसी गोल आजुओ संसद ना चले दिहलसि. दिक्कत ई बा कि सरकार हर मुद्दा पर बहस आ चरचा ला तईयार बिया बाकिर कांग्रेस के त बस इस्तीफे चाहीं. लोग ओकरा के हरा के बियाबान में भेज दिहलसि त उहो केहु के आराम से काम ना…\nRead More about टटका खबर : बुध, 22 जुलाई 2015 (गदबेर)\nटटका खबर : मंगल, 21 जुलाई 2015 (अबेर)\nसाल 1993 में मुंबई में बम विस्‍फोट करवा के सैकडों लोग के जान लेबेे आ सैकडों लोग के घवाहिल करे के दोषी याकूब अब्‍दुल रजाक मेमन के आखिरी विचार याचिका सुप्रीम कोर्ट मंगल का दिने खारिज कर दिहलसि. अब एह पापी के 30 जुलाई का दिने फांसी पर चढ़ा दीहल जाई. हालांकि मुसलमानन के सगरी…\nRead More about टटका खबर : मंगल, 21 जुलाई 2015 (अबेर)


“आशिक़ हैं लड़के यू पी बिहार के” फिलिम में खेसारी लाल यादव अउर जय त्रिपाठी – Anjoria\nप्यार, इश्क अउर मोहब्बत के बात त हमेशे होत रहेला बाकिर यू पी अउर बिहार के लड़िकन के आशिकी के कवनो जवाब ना होखे.\nजी हँ, पांडव सिने विज़न प्रा लिमिटेड के बैनर में निर्माता जगमोहन सिंह सेठी आ सह निर्माता आर के कवि, अभिषेक धोंडियाल अउर धर्मेन्द्र त्रिपाठी के बनत फिलिम “आशिक़ हैं लड़के यू पी बिहार के” देखला का बादे पता चली एह आशिकी का बारे में\nएह फिलिम ला भोजपुरी के सुपर स्टार खेसारी लाल यादव आ सफल फ़िलिम “जय पंडित” से चरचा में आइल नायक जय त्रिपाठी के बतौर नायक अनुबंधित कइल गइल बा, बाकी कलाकारन के चुने के काम चलत बा. फिलिम के निर्देशन करीहें मशहूर निर्देशक बाली. लेखक संतराम, के लिखल दू गो दोस्तन के कहानी वाली एह संगीतमय फिलिम के गीत-संगीत प काम चालू बा. फिलिम के शूटिंग जल्दिए शुरू होखे वाला बा.\nPrevious Post: राखी सावंत के भोजपुरिया धमाल\nNext Post: सीमा सिंह के ललकार


भोजपुरी के विकास खातिर रउरा सभे आगे आई , भोजपुरी के गँवारू भाषा जनि बनाईं | Bhojpuriya Byar\nHome आँचलिक साहित्य भोजपुरी के विकास खातिर रउरा सभे आगे आई , भोजपुरी के गँवारू भाषा जनि बनाईं\nभोजपुरी के विकास खातिर रउरा सभे आगे आई , भोजपुरी के गँवारू भाषा जनि बनाईं\nशैलेश कुमार पाण्डेयFeb 14, 2020आँचलिक साहित्य0\n(शैलेन्द्र प्रताप शाही, प्रबंध संपादक )\nभोजपुरिया बयार मासिक पत्रिका के माध्यम से हमनी के लगतार तिसरका अंक रउरा लोग के बीच में लेके आवत में हमनी के पूरा टीम सहित हजारो पाठक लोग के बड़ी ख़ुशी हो रहल बा . ऐह ख़ुशी के साथे कुछ दुःखवाला बात बा .आज कुछ लोग तनी ज्यादा हाई – फाई हो गईल बा . ओकरा आपन मात्रभाषा भोजपुरी बोले में भी बड़ा शर्म महसूस हो रहल बा . हमार अईसन लोग से हाथ जोड़ के निहोरा बा की रउरा लोग हमनी के मात्रभाषा भोजपुरी के ग्वाररन के भाषा कह के अपना भोजपुरी के अपमानित मत करी लोग . भोजपुरी भाषा ही ना बल्कि एगो संस्कृति भी हवे . एतना मजबूत कवनो संस्कृति नईखे . अपना सभ्यता संस्कृति के बचावे खातिर भोजपुरी के रउरा लोग मिलजुल के आगे बढ़ाई लोग . हमनी के अपना महतारी आ बाप के बहुत बड़का करजा के रूप में भोजपुरी भाषा भी बा . हमनी के जन्म के बाद से सबसे पहिले भोजपुरिए बोले के सिखले बानी जा .ओकरा बाद से हिंदी तब अंग्रेजी औरो दोसर भाषा सिखले बानी जा . एहिसे हमार रउरा लोग से निहोरा बा की भोजपुरी के आगे बढ़ावे खातिर रउरा लोग आपन योगदान दी लोग . रउरा कही रही बाकिर भोजपुरी में बोली , भोजपुरी में लिखी , भोजपुरी में पढ़ी तब जाके हमनी के भाषा के मजबूती मिली . जब हमनी के टीम के लोग पत्रिका के वार्षिक सदस्यता बनावे खातिर अपना समाज के निमन ओहदा पर पढ़ल लिखल लोग के लगे गईल तब कुछ लोग इहे कहल कि भाग भोजपुरी पढ़ले का होई इ त ग्वारन के भाषा हवे . भोजपुरी के गँवारू भाषा बनावे प उतारू लोगनो से हमरा बहुत शिकायत बा. बोली से भाषा तक पहुँचे में भाषा के (मोटामोटी) एकरूपता काम आवेले आ ओकरे कारन मानकत्व मिलेला, हालाकि अंतर्राष्ट्रिओ स्तर का भसन में ई गुन नइखे मिलत. बाकिर, एह दौरान जवन बात सबसे अधिक महत्त्वपूर्ण होले ऊ ह “भाषा के स्तरीयता का प्रति सचेष्टता”. लगातार लागल रहे के परी एह पुनीत कार्य में, एकरा सङहीं समय का सङहूँ चलेके परी. वक्त का प्रवाह से भाषा का प्रवाह के अलग नइखे कइल जा सकत. लोकप्रिय आ सहज आगत देशी-विदेशी शब्दन के अपनावलो ओतने जरूरी बाटे ना त भाषा से सहजता गायब हो जाई. समय का साथ चले में कई गो चीजन के छूटि जाए के खतरो भी रहेला बाकिर ओतना मोह त बाद क के चलहीं के परी. एहसे सहज बोलचाल में आ रहल अलग भसन का शब्दन पर नाक-भौं मति सिकोरीं, भाषा के गँवारू बनावे खातिर कोपभवन में मति चलि जाईं. जब ढेर लिखाए आ बोलाए लागी त कई गो शब्द आपन रूप बदलि दीहें स. इंतजार कइल जाउ. हमनी के ज्यादा से ज्यादा ध्यान लिखे आ बोले पर रहेके चाहीं.\nहिंदी के कुछ तथाकथित विद्वान एह घरी भोजपुरी पर आपन-आपन ब्रह्मास्त्र चलावे में लागल बा लोग. ऊहन लोग में ई डर समा गइल बा कि भोजपुरी के जहाँ संविधान का आठवीं सूची में जगह मिलल कि हिंदी सतनास के गइलि. उहाँ सभ के गणित विषय ढेर प्रिय हो गइल बा. बड़ा नीमन फर्मूला निकलले बानी सभे – “भोजपुरी दू डेग आगे त हिंदी दू डेग पाछे.” अतने ना, उहाँ सभ भोजपुरी के ‘बोली’ बतावहुँ पर तनी ढेरे अध्ययन क लेले बानी.अब उहाँ सभ के के बताओ कि जवन आजु मानक हिंदी बिया, तवन पहिले ‘खड़ी बोली’ रहे आ हाँ खा तक सधारन जनता में ‘खड़ी हिंदी’ का नाँव से जानल जात रहे. भारतेंदुओ युग में गद्य के भलहीं शुरुआत हो गइल रहे बाकिर कविता त काफी बाद में, ऊहो टुक-टाँइ टुक-टाँइ लिखाए शुरू भइल. हिंदी के ई सरूप बनल द्विवेदी युग में, जबकि ओकरा पहिले तुलसी के अवधी, सूर के ब्रजभाषा अउर कबीर के भोजपुरी आम जन में प्रतिष्ठित रहली सन. साँच त ई बा कि एहिजा भाषा विज्ञान के कवनो जरूरते नइखे, एहिजा इतिहासे के चरचा ईमानदार चरचा कहाई. हर भोजपुरिया का भीतर अपना राष्ट्रभाषा हिंदी खातिर अशेष सम्मान आ प्यार बाटे. भोजपुरी हमनी के मातृभाषा हटे. हिंदी के मजबूती का नाँव पर भोजपुरी के घवदाह कइल कवनो चल्हाकी के काम ना कहाई.\nPrevious Postबॉक्‍स ऑफिस पर लैला बनके भोजपुरी हीरोइन अक्षरा मचवली धमाल Next Postनानी की आगे ननीअउरे के बखान


टटका खबर, 27 फरवरी 2018, मंगल – टटका खबर\nFeb 28, 2018 इलाहाबाद, गोण्डा, गोपालगंज, गोरखपुर, जौनपुर, पुलिस महानिदेशक, फूलपुर, बगहा, बिहार, वाराणसी, श्री श्री रविशंकर, सोनभद्र\nअयोध्या में राम मंदिर बनावे के कोशिश सही दिशा में : श्री श्री रविशंकर\nवाराणसी, 27 फरवरी (वार्ता). अयोध्या में श्रीराम मंदिर-बाबरी मस्जिद विवाद आपसी बातचीत से सुलझावे में लागल श्री श्री रविशंकर आजु कहलन कि मंदिर बनावे के कोशिश सही दिशा में चल रहल बा आ आवे वाला समय में एकर बेहतर परिणाम सामने आई.\nआजु वाराणसी में आयोजित संत समागम में मुस्लिम आ ईसाई धर्म गुरुवन के ना शामिल होखला से बेपरवाह आर्ट ऑफ लिविंग के संस्थापक श्री श्री रविशंकर कहलन कि विवाद सुलझावे खातिर ऊ छह महीना से लागल बाड़ें आ एकर बढ़िया परिणाम लउकत बा. उमीद बा कि आपसी सौहार्द्र कायम राखत सभका राय से सर्वमान्य फैसला हो जाई.\nसंत समागम के बाद अपना एक हजार से अधिका अनुआयियन का साथे विशेष ट्रेन से श्री श्री रविशंकर लखनऊ तक के “अनुग्रह यात्रा” पर रवाना हो गइलें. ई विशेष यात्रा काल्हु लखनऊ चहुँपे के उमेद बा.\nगोरखपुर से वार्ता के खबर बा कि श्री श्री रविशंकर आजु उत्तर प्रदेश के मुख्यमंत्री योगी आदित्यनाथ से अकेले में एक घंटा मुलाकात कइलन. ओह बातचीत का बेरा केहू दोसर मौजूद ना रहुवे.\nबेटा-बहू को घर से बेदखल करावे ला महतारी चहुँपली हाई कोर्ट\nइलाहाबाद, 27 फरवरी (वार्ता) सनातन नगर कालोनी वाराणसी के कंचन देवी अपने बेटन पतोहुवन के घर से बेदखल करावे के मांग लेके इलाहाबाद उच्च न्यायालय में गोहार लगवले बाड़ी. एह मामिला में उच्च न्यायालय जिलाधिकारी वाराणसी से कहले बावे कि कैंट पुलिस के करावल जबरन समझौता के जांच क के रिपोर्ट पेश करसु. बेटा आ बहू के नोटीस जारी क के 20 मार्च के अदालत में बोलावल गइल बा.\nविधानसभा में राजद के हंगामा का चलते प्रश्नकाल ना चलल\nमुजफ्फरपुर में 24 फरवरी का दिने एगो भाजपा नेता का कार से कचराइल लड़िकन का मामिला में ओह भाजपा नेता मनोज बैठा के गिरफ्तारी के मांग करत राजद विधालसभा में हंगामा मचवलसि जवना चलते सभा के कार्यवाही दू बजे दिन ले टारे के पड़ गइल.\nके.एस.द्विवेदी बनावल गइलें बिहार के नयका पुलिस महानिदेशक\nपटना 27 फरवरी (वार्ता). भारतीय पुलिस सेवा (आईपीएस) के साल 1984 बैच के अधिकारी के.एस. द्विवेदी के बिहार के नयका पुलिस महानिदेशक (डीजीपी) बनावल गइल बा. ऊ रुटायर हो रहल पुलिस महानिदेशक पी.के.ठाकुर के जगह लीहें. बतावल जात बा कि उनुका से सीनियर दू गो आईपीएस – राजेश रंजन आ एसके सिन्हा – केंद्रीय प्रतिनियुक्ति से लवटल नइखन चाहत. एहीसे के एस द्विवेदी के डीजीपी बनावे के फैसला लिहलसि बिहार सरकार. के एस द्विवेदी के कार्यकाल जनवरी, 2019 ले रही.\nबैकिंग सिस्टम कांग्रेसे के जमाना से चलल आवत बा : डा. कुमार विश्वास\nजौनपुर, 27 फरवरी (वार्ता). हालही में बैंक घोटालन के ले के विपक्ष के तीख बयानन के सामना करत केन्द्र सरकार के घुमा के बचाव करत आआपा नेता डा. कुमार विश्वास आजु कहलन कि कांग्रेसे का राज से चलल आवत बैंकिंग सिस्टम में फिलहाल कवनो बदलाव नइखे भइल. डा़ विश्वास पत्रकारन से कहलें कि प्रधानमंत्री नरेन्द्र मोदी के अइसन व्यवस्था बनावे के चाहीं जेहसे फेरु कवनो माल्या भा नीरव देश के पइसा लेके भाग ना पावे. डा़ विश्वास दिल्ली के केजरीवाल सरकार फेल या पास का सवाल पर कुछु कहे से इंकार कर दिहलें.\nजनकल्याणकारी योजनन का सहारे भाजपा फेरु आई केन्द्र के सत्ता में : योगी\nगोरखपुर 27 फरवरी (वार्ता). उत्तर प्रदेश के मुख्यमंत्री योगी आदित्यनाथ नके कहना बा कि प्रदेश आ केन्द्र सरकारन के चलावल जा रहल जन कल्याणकारी योजनन के फायदा भारतीय जनता पार्टी (भाजपा) के अगिला साल होखे जा रहल लोकसभा चुनाव में मिली आ भाजपा राज्य के सगरी सीटन पर जीत दर्ज करी.\nगोरखपुर संसदीय क्षेत्र के उपचुनाव में भाजपा प्रत्याशी उपेन्द्र दत्त शुक्ल के समर्थन में कैम्पियरगंज, सहजनवां आ गोरखपुर (ग्रामीण) विधानसभा क्षेत्रन के कार्यकर्ता सम्मेलनन के सम्बोधित करत योगी ई बाति कहनी.\nगोण्डा में रामजानकी मंदिर में हिन्दू मुस्लिम जोड़न के बिआह निकाह\nगोण्डा 27 फरवरी (वार्ता ) उत्तर प्रदेश में देवी पाटन मंडल के गोण्डा नगर में गंगा जमुनी तहजीब के अनूठा मिसाल देखे के मिलल जब एके छत का नीचे 32 गो हिन्दू मुस्लिम जोड़ा के बीआह भा निकाह करावल गइल.\nरामजानकी मंदिर में प्रदेश सरकार के सामूहिक कन्या विवाह सहायता योजना का तहत ई शुभ काम संपन्न करावल गइल. एहमें4गो मुसलमान जोड़ा 28 गो हिन्दू जाड़ा बनावल गइल.\nसोनभद्र में सड़क दुर्घटना में एगो शिक्षामित्र के मौत\nसोनभद्र 27 फरवरी (वार्ता). सोनभद्र के जुगैल इलाका में भइल सड़क हादसा में जुगैल प्राथमिक विद्यालय जोरवा में शिक्षा मित्र के पद पर तैनात चंद्रिका प्रजापति (33) के मौत हो गइल. हाजसा का बेरा ऊ अपना बेटी प्रीति आ अपना साथी जितेन्द्र का साथे मोटरसाइकिल से चोपन जात रहलें. प्रीति आ जीतेन्द्र घवाहिल हो गइलें.\nफूलपुर आ गोरखपुर उपचुनावन में राकांपा दी बिना शर्त समर्थन सपा के\nलखनऊ 27 फरवरी (वार्ता). राष्ट्रवादी कांग्रेस पार्टी (राकांपा) के प्रदेश अध्यक्ष रमेश दीक्षित एलान कइले बाड़ें कि सपा अध्यक्ष आ मुख्यमंत्री रहल अखिलेश यादव से मुलाक़ात कइला का बाद फूलपुर आ गोरखपुर उपचुनाव में बिना शर्त सपा प्रत्याशियन के समर्थन करे के फैसला भइल बा. कहलन कि सगरी राजनीतिक गोलन के जिम्मेदारी बनत बा का भाजपा-संघ के गठजोड़ के हरावे ला आपन पूरा ताकत लगा देव.\nसोनभद्र में रेलवे रनिंग रूम में संदिग्ध हालात में गार्ड के मौत\nसोनभद्र 27 फरवरी (वार्ता). सोनभद्र के चोपन टीसन के रनिंग रूम में उत्तर मध्य रेलवे के गार्ड एस यू कुरैशी (52) के मौत हो गइल बा. रात दू बजे ऊ इलाहाबाद पैसेन्जर ट्रेन लेके चोपन चहुंपले आ टीसन का पीछे बनल रनिंग रूम में सूते चलि गइलें. सबेरे जब केयर टेकर उनुका के जगावल चहलसि त एकर पता चलल.\nबिहार में वाहन से दस लाख के चरस बरामद\nगोपालगंज 27 फरवरी (वार्ता). गोपालगंज जिला के महम्मदपुर इलाका में राष्ट्रीय उच्च पथ संख्या 28 पर डुमरिया घाट पुल का नियरा एगो लावारिस खड़ा वाहन के तलाशी में एगो बैग में बंद चरस के पैकेट बरामद भइल बा. एकर बाजार दाम दस लाख रुपिया से बेसी बतावल जा रहल बा.\nगोरखपुर में इनाम मंगला के सजा मिलल मौत के\nगोरखपुर 27 फरवरी (वार्ता). गोरखपुर के खोराबार क्षेत्र में बिहार के बेतिया नवलपुर निवासी मनोज (26) कुसम्ही टीसन यार्ड में मजदूरी करत रहे. सेमार देर राति एगो ट्रक पर सीमेंट लादे का बाद ऊ ट्रक चालक से इनाम मंगलसि. एह से ट्रक चालक अइसन नाराज भइल कि ट्रक स्टार्ट क के ओकरा के कचार दिहलसि. आ ट्रक छोड़ के फरार हो गइल.\nजौनपुर में एसिड अटैक के मामिला में एगो लोकल डॉक्टर के सात बरीस के जेल\nजौनपुर , 27 फरवरी (वार्ता). जौनपुर के सिंगरामऊ इलाका के आहोपुर गांव के शकुन्तला केस लिखवले रही कि खनपुर गांव के डॉ0 रामजी ओकरा मरद के इलाज करे ओकरा घरे आवत रहलन. उनुकर नजर ओकरा बेटी कल्पना पर गड़ल रहे. एह बीच कल्पना के शादी 22 अप्रैल 2012 के तय हो गइल त शादी से चार दिन पहिले रामजी ओकरा चेहरा पर तेजाब फेंक दिहलसि. एही मामिला में जोनपुर के अदालत रामजी के सात बरीस जेल के सजा सुनवले बिया. आठ हजार रुपिया के जुरमानो लगावल गइल बा.\nपेड़ से लटकल मिलल एगो नवही के लाश\nबगहा 27 फरवरी (वार्ता). पश्चिम चंपारण जिला के बगहा नगर इलाका में बबूई टोला के वार्ड संख्या 19 में एगो बगइचा में पेड़ से लटकल लाश मिलल जवना के पहचान नरईपुर के मंटू यादव का रुप में भइल बा जे कुछ दिन पहिले अपना ममहर बबूई टोला आइल रहुवे.


जनमत के धड़कन जाने वाला रामविलास पासवान के निधन – टटका खबर\nOct 9, 2020 रामविलास पासवान\nपचासो से अधिका साल राजनीति में धुरंधर रहल आ छह गो प्रधानमंत्रियन के सरकार में मंत्री रहल रामविलास पासवान के काल्हु बियफे का दिने हृदय रोग से निधन हो गइल. अबहीं पिछला शनिचर के उनुका हृदय पर शल्यक्रिया कइल गइल रहुवे बाकिर ऊ एह बीमारी से छुटकारा ना पा सकलें.\nअपना पापा के मौत के जानकारी देत उनुकर बेटा आ लोजपा के अध्यक्ष चिराग पासवान ट्वीट पर लिखलें कि – पापा अब आप इस दुनिया में नहीं हैं, लेकिन मुझे पता है, आप जहां भी हैं, हमेशा मेरे साथ हैं.\nएम ए, एल एल बी रामविलास पासवान के जनम5जुलाई 1946 का दिने खगड़िया जिला में अलौली के शहरबन्नी गांव में भइल रहुवे. कोसी कॉलेज खगड़िया आ पटना विश्वविद्यालय से पढ़ाई कइलन आ एही दौरान छात्र राजनीति मे शामिल हो गइलें. जेपी आन्दोलन में सक्रिय रहल रामविलास के आपातकाल का दौरान गिरफ्तार क लीहल गइल रहुवे. बाद में ऊ जनता पार्टी सदमे शामिल हो गइलें आ 1977 मे भइल चुनाव में हाजीपुर से सांसद बन गइलें. एकरा बाद ऊ कबहीं पीछे मुड़ के ना देखलें. जनमत पर उनुकर पकड़ अइसन रहुवे कि लालू प्रसाद उनुका के मौसम विज्ञानी के नाम दे दिहलें. जब चुनाव का बेरा ऊ पलटी मार के दोसरा तरफ जासु त ओह तरफ के जीत हो जाव. एही खासियत का चलते ऊ करीब करीब हर दल का सरकार में लगातार शामिल रहत अइलन. इहां ले कि कांग्रेसी गठबन्धनो का सरकार में ऊ मंत्री बनत रहलें.\nअब एह साल होखे जा रहल बिहार विधानसभा में उनुकर मत जानल ना जा सकल. हालांकि कुछ दिन पहिले ऊ कहले रहलें कि चिराग के हर फैसला से ऊ एकमत बाड़ें जब चिराग पासवान बिहार में नीतीश कुमार के खुला विरोध के एलान कइलें.


बिहार झारखंड के कलाकारन से भरल “तोर चाहत में” | Anjoria's Weblog\nबिहार झारखंड के कलाकारन से भरल “तोर चाहत में”\nआम तौर पर बिहार भा झारखण्ड के कवनो फिलिम में सगरी कलाकार आ तकनीशियन ओहिजे के ना होलें बाकिर मोहन लाल जी महतो आ रोहित लाल बी. महतो के फिल्म “तोर चाहत में” के एगो खांटी बिहारी झारखंडी फिल्म के दरजा दिहल जा सकेला काहे कि एह फिलम में ना सिरिफ कलाकार आ तकनीशियने स्थानीय बाड़ें, बलुक सगरी कामो बिहारे झारखंड में कइल गइल बा.\nफिल्म के निर्देशक पप्पू प्रधान हउवें. फिल्म में मुख्य भूमिका पीयूष आर्य, सुप्रिया, मोहन महतो, श्रेया मुखर्जी, सोहन लालजी महतो, पप्पू प्रधान, सचिन्द्र हेम्ब्रम, चंद्रभूषण सिंह, आ उतन पाण्डे के बा. छायाकार हउवें विकास प्रसाद. एम.आर.आर.इंटरटेनमेंट अउर खुशबू आर्ट का बैनर में बनत एह फिल्म के निर्माता मोहन लाल जी महतो के कहना बा कि ऊ अक्सर बिहार आ झारखंड के प्रतिभा के मुंबई क ख़ाक छानत देखत रहलें से ऊ एहिजे के कलाकार तकनीशियन ले के फिलिम बनावे के तय कइलन.\nए.बी. मोहन प्रसाद रजक पटकथा आ संवाद लिखलें. कहानी दीपक राज के लिखल. एकरा गीतन में उदित नारायण, दीपा नारायण जइसन महारथी गायकन संगे रीमा कपूर आ दोसरो स्थानीय गायकन के आवाज बा, फिल्म अब प्रदर्शन ला तइयार बिया . देखल जाव कि पूरा टीम के मेहनत अउर लगन से कइल काम के दर्शक कतना पसंद करत बाड़न आ स्थानीय कलाकार के कतना उत्साह बढ़ावत बाड़न.\nThis entry was posted in इण्डस्ट्री न्यूज, फिल्म and tagged तोर चाहत में by Anjoria. Bookmark the permalink.